Rusija pozvala EU, NATO i UN da spreče nasilje\n► Rusija pozvala EU, NATO i UN da spreče nasilje\nMinistarstvo spoljnih poslova Rusije pozvalo je danas Evropsku uniju, NATO i Ujedinjene nacije da spreče mogući pokušaj Prištine da silom povrati kontrolu na teritorijama sa većinskim srpskim stanovništvom na Kosovu.\nPodsećajući da je 5. avgusta usaglašen privremeni plan kontrole na administrativnoj granici na "severu srpske autonomne pokrajine Kosovo", portparol ministarstva Aleksandar Lukaševič,ocenio da je reč o "iznuđenom sporazumu".\nOn je "izrazio žaljenje" što postoji velika verovatnoća da se i pored tog sporazuma, "Priština ne odupre iskušenju da pokuša da silom potčini srpske rejone na Kosovu".\n„Nažalost, veliki su izgledi da će uprkos sporazumu o uzdržavanju od vojnih akcija od 5. avgusta, Priština pasti u iskušenje da ponovo silom uspostavi kontrolu nad srpskim stanovništvom na Kosovu”, rekao je Lukašević.\nOn je dodao da Rusija poziva EU, NATO i UN, „koje imaju svoje kancelarije u regionu da pokažu maksimum odgovornosti u cilju sprečavanja takvog scenarija” i istakao da se „zabrinutost stanovnika u severnim opštinama na Kosovu ne treba zanemariti”.\nLukašević je objasnio da Rusija smatra da svi sporazumi treba da budu u interesu stanovništva, kao i da treba smanjiti tenzije na severu Kosova.


Veliki novac stiže u Zvezdu – Sport\nVeliki novac stiže u Zvezdu\nMoćni ljudi posetili Marakanu i najavili veliki ugovor!\nU prostorijama fudbalskog kluba Crvena zvezda održan je sastanak generalnog direktora „Gasprom njefta“ Aleksandra Djukova i rukovodstva kluba iz Ljutice Bogdana.\nPoseta gospodina Djukova predstavlja jedan od najznačajnijih događaja od početka saradnje Crvene zvezde i „Gasprom njefta“, tvrde u klubu.\n– Pored direktora ruske kompanije, sastanku su prisustvovali generalni direktor NIS-a Kiril Tjurdenjev i ambasador Ruske Federacije u Srbiji Aleksandar Čepurin. U ime našeg kluba, goste su pozdravili predsednik Svetozar Mijailović, generalni direktor Zvezdan Terzić i počasni predsednik Dragan Džajić, a ispred Vlade Republike Srbije, ministar Aleksandar Antić – navodi se u saopštenju.\nAleksandar Djukov je u prostorijama kluba izjavio da je „Gasprom njeft“ jako zadovoljan napretkom Crvene zvezde kako povodom sportskih rezultata, tako i razvojem infrastrukture i optimizacije biznisa. Djukov je izjavio da njegova kompanija namerava da produži saradnju sa Crvenom zvezdom (poslednji ističe u junu) i poželeo je klubu uspešno učešće u nacionalnom šampionatu, a posebno u Ligi Evrope.\n– Tokom jednočasovnog sastanka, predstavljeni su planovi razvoja kluba i njegove akademije, a održana je i diskusija na temu razvoja evropskog fudbalskog tržišta. Gosti iz Rusije su posetili muzej našeg kluba, u kome su pored pehara evropskog šampiona, pažnju g. Djukova privukle i fotografije posete ruskog predsednika Vladimira Putina našem stadionu – zaključuje se u saopštenju.\nDomaći fudbalgasprom, novac, ugovor, veliki, zvezda\nFIFA odlučila: Kristijano Ronaldo je najbolji na svetu!\nOvo je najbolji gol koji smo videli u 2017! (VIDEO)\nProteklog vikenda odigrane su utakmice 30.kola Zone “Istok”. Postignuti...\nVlasina je u derbiju kola pobedila Timok , rezultatom...\nAleksa Damjanac i Neđeljko Kovinić prva su pojačanja novog...


Cetinski za doček Nove, Sergej Ćetković 1. januara - Vijesti.me\nNA TRGU NEZAVISNOSTI VEĆ POSTAVLJENA BINA\nCetinski za doček Nove, Sergej Ćetković 1. januara\nPrve večeri 2018. godine za dobru zabavu biće zadužen Vlatko Stefanovski, a nakon njega spektakularnim solističkim koncertom novogodišnji program na Trgu zatvoriće Sergej Ćetković.\nPostavljena bina za novogodišnje koncerte\nNovogodišnji program u glavnom gradu počeće sjutra u 12 sati, velikim dječijim novogodišnjim koncertom.\nNajmlađe sugrađane će zabavljati hor „Zvjezdice“ i solisti, uz pratnju dječjih animatora Davora Dragojevića, Žarka Žapca i Šante Pante.\n„Iste večeri, sa početkom u 21.30, nastupiće crnogorski sastav, bend „Neon“, dok će sve sugrađane i goste koji budu na Trgu u Novu godinu uvesti najpopularniji hrvatski kantautor Toni Cetinski“, saopšteno je iz Turističke organizacije Podgorice (TOP).\n„Očekujemo da će Podgorica za vrijeme novogodišnjih praznika biti izbor ne samo naših sugrađana, već i brojnih gostiju i turista iz drugih gradova Crne Gore i zemalja regiona, da će hotelski kapaciteti u gradu biti popunjeni, čime bismo svi zajedno stavili pečat na izuzetno uspješnu 2017. godinu, i sa dobrim rezultatima ušli u Novu 2018.godinu“, saopšteno je iz TOP-a.


Ljupko Petrović zna recept: Ako Zvezda ne da gol, biće produžeci, pa penali… – DELIJE.AT / DELIJE SALCBURG / DELIJE AUSTRIJA\nEliminacioni vetrovi evropske i planetarne jačine višedecenijski šibaju trenera tvrđavu, Ljuba Ljupka Petrovića\nZato, Ljupko Petrović jedini na ovom podneblju zna kako se dobijaju završne utakmice s hamletovskom dilemom.\n– Nema sporta s više iznenađenja, od fudbala. Sve je moguće, tako i da Zvezda eliminiše, čitam ovdašnje i tamošnje medije i donekle slažem: favorizovani Salcburg. S tim da bih šanse u prolaz podelio na jednake časti, dakle, fifti-fifti! I, završavam, Zvezda ukoliko za 180 minuta ne bude uspela da postigne gol, možda dva… biće nešto drugo…\nNedorečenost je dobrano raspalila novinarsku maštu, kad…\n– Igrali bi se produžeci, možda pucali i penali.\nAnaliza Ludogorec Mediji Prijateljske Crvena Zvezda Pripreme Crvena Zvezda Tim Zvezde FK Crvena Zvezda\nProradila Zvezdina mašina: Neka se Ludogorec plaši sledećih kvalifikacija\nNovo dominantno izdanje crveno-belih i rutinskog slavlje protiv bugarskog šampiona – 3:1 Ludogorec je u sezoni 2016/2017. zaustavio Crvenu zvezdu na putu ka Ligi šampiona, ali bi na leto morao ozbiljno da strepi da u evropskim kvalifkacijama ne naleti na ekipu Vladana Milojevića. Srpski šampion je bio dominantan u još jednoj zimskoj proveri, stigavši do trećeg sigurnog […]\nZvezda i Franko Soldano – trenuci odluke na Marakani\nRukovodstvo crveno-belih pregovara za zastupnicima argentinskog napadača Voz za Suduvu je prošao, ali rukovodstvo Crvene zvezde užurbano radi na dovođenju kvalitetnog napadača koji bi u nastavku sezone uz Nikolu Stojiljkovića i mladog Dejana Joveljića poneo teret velikih očekivanja. Činilo se u jednom trenutku da je transfer Ričmonda Boaćija završen, zatim se kao jedini ozbiljan špic nametnuo Gustavo Blanko Lesčuk iz Šahtjora. […]\nSPECIJAL: Radonjić daje gol i Zvezda pobeđuje – kvota 20!\nAustrijska štampa: „Bikovi” sa osmehom protiv Zvezde za LŠ


Izvor: RTS, 13.Jun.2020, 06:01\nU poslednjih nekoliko sedmica, kiša je padala gotovo svakog dana. Padavine pogoduju ratarskim usevima, ali i razvoju bolesti. Zbog nestabilnog vremena, stručnjaci kažu da je neophodno da se zaštiti voće, posebno u predelima gde je bilo grada.\n"Zrno je puno, sad >> Pročitaj celu vest na sajtu RTS << samo da sazri, a da se malo smanji vlaga, da dobije toplih dana i sunca. Jesen je bila sušna, proleće je bilo sušno, sad ovih dana je palo kiše više i nego što treba", kaže Miloje Mijalović, poljoprivrednik iz Štitara.\n"Kukuruz se nalazi u fazi od dvanaestog do četrnaestog lista, gde je puna agrotehnika, usvaja azot intenzivno, formira prinos. Parcele gde nije bila primenjena puna agrotehnika, to se vidi, on je u manjoj fazi porasta. Međutim, možemo biti zadovoljni, kakvo je vreme bilo i koliko su nedostajale padavine", navodi Svetlana Zlatarić iz Poljoprivredne stručne službe Šabac.\n"Zbog toga kod šljive recimo, u ovom momentu imamo, bar prema sadašnjim procenama, nešto manji rod u odnosu na prethodnu rodnu godinu upravo kao posledica nestabilnih temperatura u vreme cvetanja i oplođenja", kaže Milan Lukić, direktor Instituta za voćarstvo u Čačku.\n"Ako se ovako nastavi sa ovim padavinama, i u intrvalima da kažem, velika temperature, to će sada malo da pospeši sazrevanje. Prethodnih dana, kada su one prve kiše padale, bilo je jako hladno i to je bukvalno zaustavilo malinjake", kaže Tomislav Pavlović, malinar iz Kosjerića.


Proglašeno vanredno stanje u opštini, nema životno ugroženih | Aleksinačke vesti - novosti Aleksinac\nPočetna | Novosti | Proglašeno vanredno stanje u opštini, nema životno ugroženih\nNenad Stanković festival SNS pozorište Ivan Dimić Dveri NATO Napredak KK budžet opština DS predsednik opštine Beograd Centar za kulturu i umetnost Radio Aleksinac Miodrag Tasić Aleksinački Rudnik Aleksinac.Net saobraćaj izbori Dušan Ostojić škole intervju košarka Niš Aleksandar Vučić fudbal hapšenje Žitkovac Crveni krst\n04.02.2012. Izvor: Opština Aleksinac, RTV Alt\nNa sednici održanoj danas aleksinački Štab za vanredne situacije je doneo odluku o proglašenju vanredne situacije na teritoriji opštine Aleksinac, usled elementarne nepogode izazvane snežnim padavinama i jakim vetrom.\nU Aleksincu nema životno ugroženih\nI pored ledenog talasa koji je zahvatio i područje opštine Aleksinac, nema životno ugroženih stanovnika, rečeno je na jučerašnjoj sednici Štaba za vanredne situacije.\nVećina putnih pravaca je prohodna jer je mehanizacija raspoređena na četiri lokacije i to na putnim pravcima prema Mozgovu, Vukanji, Lipovcu i Crnoj Bari, a jedna ekipa je u gradu. Prema potrebi, dežurne ekipe i dva puta dnevno čiste pojedine deonice.\nNajviše problema sneg stvara na regionalnom putu prema Vukanji, pa je doneto i odobrenje da se u čišćenje puteva u tom delu opštine uključi i privatna mehanizacija.\nUpućen je apel aleksinačkom EPS-u da se zbog veoma niskih temperatura prekine sa isključenjem električne energije svim dužnicima.\nIz EPS-a je potvrđeno da će zahtev Štaba biti ispoštovan.\nAutobuski saobraćaj uslovljen vremenskim prilikama\nNa jučerašnjem sastanku Štaba za vanredne situacije opštine Aleksinac, predstavnici Niš ekspresa istakli su da je autobuski saobraćaj uslovljen vremenskim prilikama, odnosno da zavisi od prohodnosti pojedinih deonica.\nJuče ujutru krenuli su autobusi za Lipovac i Vukanju gde je povremeno dolazilo do problema u odvijanju saobraćaja, a redovno saobraćaju i takozvani polasci sa spavanjem.\nUsled niskih temperatura dolazilo je i do zamrzavanja nafte u vozilima, ali je taj problem, kako se juče moglo čuti, rešen nabavkom kvalitetnijeg goriva.\nPrema današnjim informacijama, autobusi za Ribarsku banju saobraćaju samo do Jakovlja, autobusi do Crne Bare saobraćaju do Prugovca, a put do Ljuptena je potpuno neprohodan.\nIznošenje smeća kada vremenski uslovi to dozvole\nJavno komunalno preduzeće "Komunalne usluge" obaveštava korisnike komunalnih usluga da zbog loših vremenskih prilika, u ulicama pod poledicom neće vršiti iznošenje smeća prema utvrđenom rasporedu, sve dok se ne stvore uslovi za nesmetano kretanje specijalizovanih vozila za iznošenje smeća.\nIz ovog preduzeća apelujuna korisnike usluga da do daljnjeg smeće odlažu u komunalne vreće ili postojeće komunalne kante koje će radnici Službe iznošenja i deponovanja smeća odneti kada vremenski uslovi to dozvole.\nObustava rada u većini škola\nZbog snežnog nevremena gotovo 17.000 đaka osnovnih i srednjih škola nije bilo na nastavi. Ministar prosvete i nauke Žarko Obradović preporučio je lokalnim samoupravama u Srbiji da obustave rad u predškolskim ustanovama, osnovnim i srednjim školama do petka, 10. februara.\nPojedine škole na teritoriji naše opštine od juče su obustavile nastavu, pre svega škole u Trnjanu, Loćiki, Aleksinačkom Rudniku i Žitkovcu.\nOsnovna škola "Vožd Karađorđe" je još u četvrtak obustavila nastavu zbog kvara na sistemu grejanja.\nU gradu rade sve srednje škole i Osnovna škola "Ljupče Nikolić".\nPrema rečima predsednika opštine Ivana Dimića, koji ujedno rukovodi i Štabom za vanredne situacije opštine Aleksinac, nema razloga za prekid nastave u Osnovnoj školi "Ljupče Nikolić" jer ova škola nema problema sa grejanjem. Ovo je potvrdila i Lela Stevanović, direktor ove škole i napomenula da su učenici ove osmoletke uglavnom iz grada, a da je procenat đaka koji putuju veoma mali.\nI Dečja ustanova "Lane" neće prekidati sa radom, tako da će u ponedeljak raditi svi objekti u Mišićevoj, Bucekovoj, u Visoko vaspitačkoj, kao i celodnevni boravak u Žitkovcu. Ovo je potvrdila direktor Ustanove "Lane" Anica Pavlović.\nŠkola "Ljupče Nikolić" i Dečja ustanova "Lane" od ponedeljka će raditi normalno, a o eventualnim izmenama bićete obavešteni naknadno.\n# Niš ekspres Lipovac saobraćaj Komunalne usluge JP škole štab za vanredne situacije Lela Stevanović Anica Pavlović


Energyobserver - RATNA PRIVREDA I NOVI MARŠALOV PLAN ZA SPAS OD POSLEDICA KORONA VIRUSA\nEvropska unija zbog epidemije korona virusa prolazi kroz najtežu krizu od Drugog svetskog rata i sad je na kocki sam opstanak evropskog projekta, kako zbog razočaranja u Evropu zbog pomanjkanja solidarnosti, tako i zbog opasnosti da se ekonomija uruši, milioni ljudi ostanu bez posla i tad ojačaju nedemokratske, autoritarne snage i političari zagovornici "lakih rešenja" i "čvrste ruke". Otud se hitno i solidarno mora preći na ratnu privredu i novi Maršalov plan uz ulaganje preko tri hiljade milijardi evra za oporavak zdravlja građana i očuvanje temelja privrede.\nAli, vlade tzv "Hanzeatskog saveza" bogatih članica na severu Unije - Holandije, Nemačke, Finske, kao i Austrije, smatraju da, iako su hitna ulaganja nužna, ne može se oporavak prihvatiti i preko "evropskih obveznica", vrednosnih papira kojima bi svi dolazili do jeftinog svežeg kapitala, a za koje bi jamčile solidarno sve zemlje, pa bi se time prevaljivali dugovi i na one koji uspešno vode svoje ekonomije i finansije, kao i na one koje to ne bi činile.\nNemačka, Holandija, a donekle i Francuska su pretrpele velike kritike zbog pomanjkanja solidarnosti i u prvi mah uzdržanosti da naročito korona virusom teško pogođenoj Italiji isporuče medicinsku opremu, pa sad svi smatraju da je solidarnost "ugaoni kamen" buduće Unije, a ne uskogruda politika "svako za sebe".\nPreko dve stotine akademskih ličnosti, naučnika, umetnika iz Nemačke, Francuske, Holandije, Italije, Španije, Belgije i drugih članica, potpisali su peticiju u kojoj se traži potpuna solidarnost unutar Unije i korišćenje svih sredstava i mera da se pomogne svima, pa tako očuva budućnost i dalji opstanak, izgradnja EU.\nTipičan redakcijski osvrt je objavio nemački nedeljnik Špigl u kojem se ocenjuje da "u ovakvoj krizi nema alternative osim evroobveznica".\nJer, kako se naglašava, "pandemija korona virusa je humanu i medicinsku tragediju u Italiji i Španiji izazvala ne zato što ove zemlje nisu sprovodile oštre mere stezanja kaiša koje je propisao Brisel, niti zato što su živele i trošile preko svojih mogućnosti".\nNemački nedeljnik podvlači da "EU prolazi kroz životnu krizu" i, jasno ciljajući na vlasti u Berlinu i "Hanzeatski savez" koji su u finansijskoj krizi zaveli "stezanje kaiša" kao ključni lek, kaže da je "čuvati finansijsku pravovernost u ovakvoj situaciji uskogrudo i sebično".\nŠpigl dodaje da "možda ne bi bilo zgoreg setiti se ko je Nemačkoj platio da se oporavi posle Drugog svetskog rata".\nNemački nedeljnik objašnjava da bi "evroobveznice" za Nemačku bile neznatno skuplje, a za Italiju znatno jeftinije kad je reč o uzimanju sredstava na finansijskom tržištu.\nU Evropskoj uniji svi smatraju da teška kriza korona virusa treba da se prevaziđe planom ekonomskog oporavka i ministri finansija EU su dobili zadatak da sutra predlože neodložne mere u tom cilju.\nI zasad, iako su podeljene oko tačnih koraka, članice Unije su jedinstvene oko zaključka da se mora odmah uložiti ogroman novac da se obnovi zdravstvo i spase ekonomija da bi mogla da po okončanju epidemije ponovo krene u snažan rast.\nAli, Nemačka i Holandija ipak predlažu da se umesto uvođenja "evroobveznica" iskoriste postojeći mehanizmi i fondovi, kako hiljadu milijardi vrlo jeftinih kredita Evropske investicione banke, tako i poseban mehanizam Evropske komisije od 410 milijardi evra za pomoć članicama koje zapadnu u velike finansijske nevolje.\nTakođe fond od sto milijardi evra koji je Evropska komisija upravo ustanovila da bi se pomoglo naročito onima koji ostanu bez posla, kao i malim i srednjim firmama da prežive.\nVećina u EU smatra da je to nedovoljno da se temelji privrede 27-orice očuvaju i omogući da ponovo snažno krene proizvodnja i rast kad se epidemija završi jer se procenjuje da će urušavanje privrede, a time i socijalne, društvene i političke posledice biti takvih razmera da je nužno preći već sad na neku vrstu ratne privrede.\nNagodba je oduvek bila i geslo i poluga delovanja Evropske unije pa je Francuska izašla s možda prihvatljivim predlogom da se ustanovi poseban jednokratni fond za spasavanje zdravstva, stanovništva i posebno privrede, iz kojeg bi se davala sredstva i jamčilo za "evroobveznice" koje bi se izdavale samo dok traje neka vrsta Maršalovog plana za EU.\nMinistri finansija EU održaće 7. aprila video-sastanak u novom pokušaju da se dogovore o pomoći privredi tokom pandemije.\nPedro Sančes, premijer Španije, koja je pored Italije, korona virusom najteže pogođena članica Unije, u autorskom članku objavljenom u više listova EU upozorio je da se Evropa u tragičnim okolnostima bori s epidemijom kakvu je kontinent doživeo samo u vreme španske groznice posle Prvog svetskog rata koja je odnela milione života.\nŠpanski premijer kaže da bez solidarnosti i upotrebe svih sredstava nema obnove i preti raspad Unije, pa se zalaže za Maršalov plan, što traži i predsednica Evropske komisije Ursula fon der Lajen, koja misli da Maršalov plan obnove treba sprovesti kroz budžet EU za razdoblje 2021-2027.\nZa Maršalov plan je i vrlo ugledni stručnjak, portugalski ministar finansija Mario Senteno koji predsedava posebnom telu EU u kojem su ministri finansija koji sutra treba da preseku i donesu odluku.\n07.04.2020 · MARŠALOV_PLAN


Vučević je kralj na Floridi - BasketballSphere\nOrlando je na 50 odsto uspešnosti posle 16 utakmica sezone. Imao je tim iz Floride dobre startove i u nekim prethodnim godinama, ali je ovoga puta očigledno drugačije. Nikola Vučević je na još većem nivou!\nSjajni Crnogorac deklasirao je Lejkerse utakmicom sezone koju je završio u velikom stilu, sa osam uzastopnih poena kojima je slomio otpor sa druge obale. Postigao je protiv Lebrona Džejmsa i drugova izuzetnih 36 poena i pokupio 13 skokova, otklonivši svaku ideju Lejkersa da bi mogli da nastave seriju pobeda na Floridi.\n– Imamo i druge momke koji bi to mogli da urade, ali odgovornost je moja da završim utakmice, posebno kada me ide – poručio je Vučević koji je ubacio 10 od 14 šuteva u drugom poluvremenu!


Evropska komisija objavila je 30. septembra prvi izveštaj o vladavini prava u bloku koji je ukazao da, iako mnoge članice imaju visoke standarde, u toj oblasti postoje ozbiljni izazovi i problemi sa kršenjem osnovnih načela.\nIzveštaj pokriva četiri glavna stuba vladavine prava – nacionalna pravosuđa, antikorupcijske okvire, pluralizam i slobodu medija, kao i institucionalna pitanja koja se odnose na kontrolu i koja su ključna za efikasan sistem demokratske uprave.\nCilj Izveštaja o vladavini prava je da se uvedu novi preventivni alati za očuvanje vladavine prava i pokrene inkluzivna debata o kulturi vladavine prava širom EU, saopštila je Evropska komisija.\nTakođe izveštaj treba da pomogne članicama da preispitaju izazove u oblasti vladavine prava, da uče iz iskustva drugih, kao i da pokaže kako vladavina prava može dodatno da se ojača uz puno poštovanje nacionalnih sistema i tradicija.\n“Vladavina prava štiti ljude od vladavine moćnih. Iako imamo veoma visoke standarde u vladavini prava, imamo i brojne izazove. Komisija će nastaviti da radi sa nacionalnim vlastima kako bi se našla rešenja i ljudima garantovala prava i slobode”, rekla je na predstavljanju izveštaja šefica EK Ursula fon der Lajen.\nIzveštaj je pokazao da u oblasti pravosuđa postoje ozbiljne bojazni oko nezavisnosti pravosuđa u nekim članicama, zbog čega je protiv nekih pokrenuta procedura po članu 7 Ugovora EU.\n“Ozbiljne dileme” oko nezavisnosti sudstva postoje u Poljskoj i Mađarskoj, a izazovi različite vrste u toj oblasti registrovani su i u Bugarskoj, Rumuniji, Hrvatskoj i Slovačkoj.\nU oblasti borbe protiv korupcije, kako je ocenjeno, u nekim članicama EU i dalje su izazov efikasnost krivičnih istraga, gonjenje i presuđivanje u slučajevima korupcije, uključujući korupciju na visokom nivou.\nKod gonjenja korupcije postoje problemi u Mađarskoj, ali i u Bugarskoj, Hrvatskoj, Češkoj i Malti.\nKada je reč o slobodi medija i pluralizmu, navodi se da građani EU uživaju visoke standarde u toj oblasti ali se i ukazuje, pored ostalog, na rizike od politizacije medija, kao i političkih pritisaka na medije.\n“Na kraju, novinari i drugi medijski akteri suočavaju se sa pretnjama i napadima zbog njihovog rada u nekim članicama, iako su neke zemlje razvile prakse i uspostavile strukture i mere za podršku i zaštitu novinara”, navodi se u saopštenju Komisije.\nKao primeri zemalja u kojima su novinari izloženi pretnjama, a delom i verbalnim i telesnim napadima, navedene su Bugarska, Hrvatska, Mađarska, Slovenija i Španija.\nU slučaju Mađarske posebna zabrinutost vlada zbog preuzimanja nezavisnih medija od strane vladi bliskih preduzeća.\nU oblasti institucionalnih provera kao mogući problem Komisija vidi prekomerno donošenje zakona po ubrzanom postupku.\n“Svaki građanin zaslužuje pristup nezavisnom sudstvu, da ima koristi od slobodnih i pluralističkih medija i da veruje da će njegova osnovna prava biti poštovana. Tek tada ćemo moći da se nazovemo pravom Unijom demokratije”, istakla je potpredsednica EK za vrednosti i transparentnost Vera Jurova.\nNavodi se i da je širom EU civilno društvo ključni faktor u odbrani vladavine prava, ali da se u nekim članicama suočava sa izazovima, što je posledica zakona kojima se ograničava finansiranje iz inostranstva i kampanja klevetanja.\nKomisija je ukazala i na neka pitanja koja su se pojavila u uslovima epidemije korona virusa i istakla da će nastaviti da prati situaciju dok vanredne mere ne budu ukinute.\nEvropska komisija je pozvala Evropski parlament i Savet, kao i nacionalne parlamente i administracije, da povedu raspravu o izveštaju koji, kako se navodi, može da posluži kao ohrabrenje za nastavak reformi.\nUpišite tekst * × 5 = 40


PODELJENA 52 AUTO – SEDIŠTA - LAJKOVAC NA DLANU\nDanas je u opštini Lajkovac organizovana tradicionalna podela auto-sedišta roditeljima beba rođenih u prethodnih godinu dana.\nSredstva su obezbeđena iz budžeta opštine Lajkovac, iz sredstava od novčanih kazni naplaćenih za saobraćane prekršaje na teritoriji opštine Lajkovac. Svake godine se deo tih sredstava odvaja za nabavku auto-sedišta, radi poboljšanja bezbednosti saobraćaja za najmlađe žitelje lajkovačke opštine.\nPo realizovanom javnom konkursu, danas su podeljena 52 sedišta ukupne vrednosti 600 hiljada dinara. Auto sedišta je uručila članica Opštinskog veća Dajana Nenadović, a na početku se prisutnima kratko obratio predsednik Andrija Živković.\n– Želim vam da uživate sa svojom decom i da nas sledeće godine bude još više. Kao i svake godine obezbedili smo auto sedišta, kako bismo olakašali prevoz i vama i vašim bebama, a pre svega povećali njihovu bezbednost u saobraćaju. Nadamo se da ćemo sledeće godine obezbediti i kolica, što će biti dodatno rastrećenje za vas, a sa naše strane novi podsticaj za povećanje nataliteta u opštini Lajkovac.\nPrvi put je održana i kratka edukacija o značaju korišćenja auto sedišta za mališane i o njihovoj pravilnoj upotrebi, o čemu je u ime Agencije za bezbednost saobraćaja Republike Srbije govorio saobraćajni inženjer Đorđe Vranješ.\n– Ovo je jedan mnogo lep gest naše opštine i hvala im puno. Dobili smo ranije i za prvo dete, evo sada i za Stefana. Vozač sam i tačno znam koliko je sve ovo danas važno za bezbednost dece u saobraćaju. Naša lokalna samouprava očigledno pomno prati potrebe porodica sa decom i ja sam zahvalna na tome, rekla je Ivana Todorović iz Donjeg Lajkovca, nakon preuzimanja auto – sedišta za svoje drugo dete.\nČlanica Gradskog veća Dajana Nenadović izrazila je zadovoljstvo zbog današnjeg događaja, nadajući se da će sledeće godine biti više dece i više sedišta, pa i dečjih kolica, a sve sa ciljem povećanja nataliteta u opštini Lajkovac.


Dodik: RS pod velikim pritiskom, nemamo nameru da se pridružimo NATO-u - Sputnjik Srbija\n12:01 21.11.2019 Preuzmite kraći link\nOn je u intervjuu, nakon odluke Predsedništva BiH da usvoji Program reformi za NATO, rekao da je Srpska pod velikim pritiskom po pitanju članstva u NATO, jer bi Zapad, kako kaže, želeo da sve države budu članice NATO-a.\n„Njihov cilj je jasan. Oni to oblikuju tako što državama govore da bi trebalo da teže nastojanju da budu primljene u NATO, a ako ne, onda je to problem. RS nema nameru da menja svoje strateško opredeljenje, a to je vojna neutralnost“, rekao je Dodik.\nPrema njegovim rečima, RS ne vidi prednost u NATO-u kao druge zemlje, budući da je prošla kroz NATO bombardovanje.\nDodik je dodao i da Rusija ostaje poslednji međunarodni igrač na Balkanu koji se pridržava i brani međunarodno pravo u regionu.\n„Smatra se da Rusija favorizuje Srbiju. Međutim, Rusija predlaže projekte i Hrvatima i Bošnjacima, a oni ih odbijaju, jer se na saradnju sa njima ne usuđuju zbog zapadnjačkog stava“, rekao je Dodik.\n„Rusija je jedini čuvar međunarodnog prava na Balkanu, a to je za nas važno, jer znači da ne kontrolišu sve zapadni ključni igrači. Videli smo kako je odluka o bombardovanju Srbije i RS doneta bez rezolucije SB UN. To je veoma opasno“, rekao je Dodik.\nGovoreći o energetskoj saradnji sa Rusijom, Dodik je rekao da izgradnja „Turskog gasovoda“ čini RS energetski sigurnijom.\n„Izgradnja gasovoda preko Srbije i Bugarske otvara određene mogućnosti za nas“, rekao je Dodik.


Lavrov: Diskriminacija ruskog stanovništva u Ukrajini podriva autoritet Saveta Evrope - 28.02.2021, Sputnik Srbija\nNepostojanje odgovarajuće reakcije Saveta Evrope na masovna kršenja, kao što je diskriminacija ruskog i ruskojezičnog stanovništva u Ukrajini i baltičkim... 28.02.2021, Sputnik Srbija\nvesti, rusija, svet, sergej lavrov, savet evrope, ukrajina\nNepostojanje odgovarajuće reakcije Saveta Evrope na masovna kršenja, kao što je diskriminacija ruskog i ruskojezičnog stanovništva u Ukrajini i baltičkim državama, podriva autoritet Saveta Evrope, izjavio je ministar spoljnih poslova Rusije Sergej Lavrov.\nLavrov je generalnom sekretaru Saveta Evrope, Mariji Pejčinović Burić, uputio poruku povodom 25 godina od ulaska Ruske Federacije u Savet Evrope.\n„Nedostatak odgovarajuće reakcije na takva masovna i dugoročna kršenja ljudskih prava, kakva je diskriminacija ruskog i ruskojezičnog stanovništva u Ukrajini i baltičkim državama, podriva autoritet Saveta Evrope. Organizacija koja je nastala na ruševinama Drugog svetskog rata ne bi trebalo da bude ravnodušna prema pojavama istorijskog revizionizma i veličanju saradnika nacista“, navodi se u poruci Lavrova, objavljenoj na sajtu Ministarstva spoljnih poslova Rusije.\nRanije je ruski ministar takođe isticao da diskriminacija ruskog stanovništva na Baltiku i u Ukrajini izaziva sve dublju zabrinutost. On je naveo da je od septembra 2020. godine u Ukrajini, prema zakonu o obrazovanju, državnom jeziku i opštem srednjem obrazovanju, započet proces istiskivanja jezika nacionalnih manjina iz javne i obrazovne sfere.\nSa svoje strane, generalni sekretar SE Marija Pejčinović Burić čestitala je Lavrovu 25. godišnjicu stupanja Rusije u Savet Evrope i podsetila na obavezno izvršavanje odluka suda u Strazburu.\nPejčinović Burić je takođe podsetila da je od stupanja u SE Rusija ratifikovala oko 70 konvencija i protokola.\n„Među njima su Evropska konvencija o ljudskim pravima i Evropska socijalna povelja, koje su danas osnova ljudskih prava u Evropi“, navodi se u pismu.\nOna je podsetila i na druge dokumente koji „pokrivaju suštinska pitanja kao što su sprečavanje mučenja i nehumanog postupanja, zaštita nacionalnih manjina, suzbijanje terorizma i sprečavanje seksualnog nasilja nad decom“.\n„S obzirom da im se Ruska Federacija pridružila, prava građana Rusije zaštićena su bolje nego ikada ranije“, dodala je ona.\nOna je primetila da „kao i svi drugi evropski građani i oni (građani Rusije) imaju pravo da se žale Evropskom sudu za ljudska prava u Strazburu“.\n„Njegovo tumačenje Evropske konvencije i sudska praksa koja iz toga proizlazi igraju vitalnu ulogu u podizanju standarda ljudskih prava na našem kontinentu. Njegove odluke moraju u potpunosti i brzo sprovoditi nacionalne vlasti“, konstatovala je Pejčinović-Burić.\nOna je pomenula i da države Saveta Evrope „nisu samo odgovorne za poštovanje evropskih standarda, već im je povereno i da ih uspostavljaju“.\n„U našoj zajedničkoj evropskoj porodici Ruska Federacija igra vitalnu ulogu kao jedna od 47 zemalja koje zajedno rade na rešavanju bitnih problema sa kojima se suočavaju ljudska prava, demokratija i vladavina zakona u okviru našeg zajedničkog pravnog prostora“, istakla je ona.\nGeneralni sekretar je podsetila da je Savet Evrope osnovan 1949. godine i od tada teži da osigura mir „zasnovan na većem jedinstvu. Pridruživanje Ruske Federacije pre 25 godina bila je dugo očekivani korak u ovoj potrazi“, zaključila je ona.\nRusija se pridružila Savetu Evrope 28. februara 1996. Dve godine kasnije, 30. marta, Moskva je ratifikovala Evropsku konvenciju o ljudskim pravima.


Danas se obeležava 14. godišnjica NATO bombardovanja\nObjavljeno 24.03.2013. u 11h\nDanas se navršava 14 godina od početka NATO agresije na Srbiju, odnosno tadašnju SRJ, kada je tokom 79 dana ubijeno najmanje 2.500 a ranjeno i povređeno više od 12.500 ljudi.\nPoginulo je, ili nestalo, 1.008 pripadnika vojske i policije, od čega je 659 pripadnika vojske, a 349 pripadnika policije. Teže i lakše ranjeno oko 6.000 civila, medju njima 2.700 dece.\nNATO snage su ubile 631 pripadnika Vojske Srbije, nestalo je 28, što je ukupno 659 žrtava, od čega 72 oficira, 41 podoficir, 18 vojnika po ugovoru, 191 vojnik na služenju vojnog roka, 245 rezervista, 60 dobrovoljaca i tri civila u vojsci, saopštio je ministar odbrane Aleksandar Vučić, 11. februara ove godine u Skupštini Srbije.Prema ranije objavljenim podacima, ranjena su 5.173 vojnika i policajca.\nKlark je docnije u knjizi „Moderno ratovanje“ napisao da je planiranje vazdušne operacije NATO protiv SRJ „sredinom juna 1998. već uveliko bilo u toku“ i da je završeno krajem avgusta te godine.\nDevetnaest zemalja alijanse, počele su bombardovanje sa brodova u Jadranu, iz četiri vazduhoplovne baze u Italiji, podržane strateškim operaterima koji su poleteli iz baza u zapadnoj Evropi, a kasnije i iz SAD. Najpre su gadjane kasarne i protivvazdušne odbrane Vojske SRJ, u Batajnici, Mladenovcu, Prištini i drugim mestima.\nTokom agresije izvršeno je 2.300 vazdušnih udara na 995 objekata širom zemlje, a 1.150 borbenih aviona lansiralo je blizu 420.000 projektila ukupne mase 22.000tona.NATO je lansirao 1.300 krstarećih raketa, izručio 37.000 „kasetnih bombi“ od kojih je poginulo oko 200 osoba, a ranjeno više stotina, i upotrebio zabranjenu municiju sa osiromašenim uranijumom.\nTagovi:bezbednost, Havijer Solana, meta, mir, napad, NATO, nato agresija, nato bombardovanje, NATO snage, novi sad, policija, savet bezbednosti, srbija, SRJ, Vojska, Vojska Srbije, zrenjanin


Naselje Grbavica, Novo Sarajevo\n„Za ovih par mjeseci je bila praktično nula realizacija. Određene realizacije su se odnosile uglavnom na neke ranije dogovore, pa su se teškom mukom, uz dosta truda, intervencija i pokušaja uspijevale realizovati“, ističe direktor agencije nekretnina "Prostor" Maho Taso.\nBLOG UŽIVO: SAD zabranile dolazak putnika iz Brazila\n„Nažalost, nismo dobili odgovore direktno od bilo kojeg nivoa vlasti. A vidjeli smo šta se poslije desilo sa donošenjem 'korona zakona' na entitetskom nivou, dok će na kantonalnom nivou samo firme koje su imale zabranu poslovanja dobijati pomoć. Mi smo totalno ostavljeni iznad svega“, kaže Taso iz agencije 'Prostor'.\n"Korona zakon" predviđa subvencioniranje doprinosa za obavezna osiguranja u iznosu oko 240 KM (120 eura) mjesečno po svakom zaposlenom. Takođe i obustavu obračuna i plaćanje zatezne kamate na javne prihode, prekid svih upravnih, parničnih, vanparničnih i izvršnih postupaka za vrijeme stanja nesreće, kao i uspostavu garancijskog fonda.\n„Što se tiče dugoročnih posljedica, vjerovatno će na prvom mjestu biti upravo efikasnost mjera štednje i subvencija javnih investicija. Jedna od mjera koja će zasigurno imati negativan učinak je najavljeno ukidanje subvencija za mlade koji prvi put rješavaju stambeno pitanje u Kantonu Sarajevo. Upravo suprotne odluke su nam potrebne u ovakvim vremenima“, smatra direktor agencije nekretnina "Prostor" Maho Taso.


Poštanski svetski rekord - Tehnologije - Dnevni list Danas\nPočetna » Tehnologije » Poštanski svetski rekord\nOvaj pilot projekat će se u 2007. godini primeniti na jednu od najvećih evropskih poštanskih službi.\nARTREAD sistem koji su osmislili specijalisti za poštansku automatizaciju Siemens Industrial Solutions and Services omogućava da se svi detalji sa pošte pročitaju samo jednim procesom. Ovaj softver koristi specijalne skenere visokih performansi koji omogućavaju čitanje adresa koje bi inače bile nečitljive – bilo na pismima, paketima ili magazinima. ARTREAD ne samo što ima mogućnost prepoznavanja na hiljade šablona načina adresiranja, slova i rukopisa, već poseduje i mogućnost „čitanja“ mnogo jezika.\nSiemensovi eksperti lansiraće 2007. godine i sistem koji skenira prednju stranu pošiljke i stvara digitalni potpis, specifičan poput otiska prsta. Uz pomoć ovog sistema biće moguće eliminisati štampanje koda na koverti, što je bila dosadašnja procedura, a poštanski operateri mogu se tako osloboditi složene tehnologije štampanja, smanjiti potrošnju velikih količina mastila u štampačima i skupih mera održavanja.


Izvor: SrbijaDanas.com, 30.Sep.2019, 10:29\nOglasio se i Đukanovićev kabinet.\nSlužba za informisanje crnogorskog predsednika Mila Ðukanovića saopštila je da neće da komentariše očekivanja srpskog patrijarha Irineja da će Ðukanović povući odluku o priznanju lažne države Kosova i indirektno demantovala navode da je on preko mitropolita Amfilohija pozdravio poglavara SPC.\n- Što se tiče patrijarhovih očekivanja u vezi s priznanjem Kosova, to ne bismo ni komentarisali. Crna Gora samostalno vodi konzistentnu >> Pročitaj celu vest na sajtu SrbijaDanas.com << spoljnu politiku, polazeći od svojih državnih i nacionalnih interesa, doprinoseći tako, po ocenama sa najmerodavnijih evropskih i svetskih adresa, i stabilnosti regiona - saopšteno je iz Službe za informisanje Ðukanovića.\nIstovremeno, on je kazao da je uveren da će Ðukanović povući priznanje "lažne države Kosovo, i da će se vratiti pravim vrednostima".\n- Druge komunikacije u vezi sa ovim nije bilo - navodi se u saopštenju kabineta.\nRadio Televizija Vojvodine: Đukanović bez komentara o navodima srpskog patrijarha o povlačenju priznanja tzv. Kosova\nVostok.rs: Podgorica: Što se tiče patrijarhovih očekivanja u vezi s priznanjem Kosova, to ne bismo ni komentarisali\nRadio Slobodna Evropa: Đukanovićev kabinet: Bez komentara na Irinejeva očekivanja oko Kosova\nNoviMagazin.rs: Đukanovićev kabinet: Ne bismo komentarisali patrijarhova očekivanja u vezi s Kosovom


El-Saud: Kraljevina Saudijska Arabija nastavlja pružati podršku žrtvama genocida\nU potpunosti podržavamo sve puteve suživota svih naroda BiH\nMinistar vanjskih poslova Kraljevine Saudijske Arabije princ Faisal bin Farhan El-Saud u svom obraćanju povodom obilježavanja 25. godišnjice genocida u Srebrenici naglasio je da Kraljevina potvrđuje podršku porodicama žrtava genocida koji je odnio hiljade života.\n- Čuvar dviju svetih džamija nastavlja podržavati BiH, što dodatno potvrđuje prijateljski odnos između naših zemalja. Kraljevina potvrđuje stav poštivanja jedinstva bh. teritorije i u potpunosti podržavamo sve puteve suživota svih njenih naroda - poručio je El-Saud.\nMahatir: Svijet gledao dok je zločin počinjen u modernoj Evropi\nSrebrenica Saudijska Arabija\nPompeo: Srebrenica je bolno urezana u vrijeme, stojimo uz naše prijatelje u BiH\nBIVŠI PREMIJER MALEZIJE\nSnouden pristao predati pet miliona dolara američkoj vladi\nPONIJELA IH PJESMA\nOvo je top-lista 10 najbogatijih država na svijetu\nKAMPANJA HRANA GURMANA\nAmerički ambasador u BiH učio kako spremiti čimbur\nHoće li Britanci danas poništiti dio dogovora o Brexitu


Trening – Nevećinske zajednice na Kosovu, od manjine do ravnopravnih građana\nNVO Komunikacija za razvoj društva – CSD je u okviru projekta „Tvoje pravo je da znaš – iskoristi ga“ održala trening za učenike srednjih škola iz opština Gračanica, Klokot, Ranilug, Parteš, Novo Brdo i Štrpce. Tema treniga bila je „Nevećinske zajednice na Kosovu, od manjine do ravnopravnih građana“.\n20-ak mladih ljudi imalo je priliku da se po prvi put bliže upozna sa zakonima, postojećim mehanizmima i institucijama koje im garantuju ostvarivanje njihovih prava na Kosovu. Na treningu se diskutovalo o gorućim problemima marginalizovanih zajednica koje žive na Kosovu i o tome kako da te zajednice rešavaju svoje probleme koristeći utvrđene mehanizme koji postoje na Kosovu.\nTakođe, sa učenicima srednjih škola se razgovaralo i o njihovim pravima, iskustvima koje imaju u ostvarivanju svojih prava, kao i o tome i da li su njihova prava nekada bila ugrožena ili se njihova prava krše stalno, a da oni to i ne primećuju.\nGovorilo se i o stepenu diskriminacije nevećinskih zajednica na Kosovu i da li je to ključni faktor iseljavanja manjinskih zajednica sa Kosova pored toga što su nevećinske zajednice pogođene i ograničenom slobodom kretanja, te društvenom i ekonomskom izolacijom.\nSvrha ovog treninga bila je da učesnici budu informisani i edukovani o prepoznavanju povrede njihovih osnovnih ljudskih prava i mehanizmima koji postoje za zaštitu istih.\nNa samom kraju treninga učesnici su bili podeljeni u tri grupe, gde je svaka grupa imala zadatak da kroz postojanje mehanizama reši problem sa određenom povredom prava.\nCSD ovaj projekat sprovodi uz podršku USAID-ovog programa Justice Matters Activity.


Ulepšaj se u taksiju - oradio.rs\nSerbia Fashion Week će se i ove jeseni pobrinuti da pripadnice nežnijeg pola nauče nešto novo o šminkanju, da stignu sigurno i besplatno na željenu lokaciju i iz taksija izađu zadovoljne, pa još i sa poklonom. Do 2. novembra zaustavite obeležen modni taksi koji će saobraćati ulicama Novom Sada, u kojem vas čeka profesionalni šminker. Provozajte se do željene destinacije besplatno, izađite iz taksija kompletno našminkane i uživajte u poklonima.\nKako već sezonama unazad pred Nacionalnu nedelju mode vlada sve veće interesovanje za ovom akcijom, da ne biste "jurile" taksi po Novom Sadu, preporučujemo vam da u toku trajanja akcije pratite oficijelni Twitter nalog Serbia Fashion Weeka na kojem ćete moći da saznate tačnu lokaciju vozila.\nOd 7. novembra počinje i Serbia Fashion Week koja će biti održan u Master centru Novosadskog sajma. Do 12. novembra imaćemo priliku da pogledamo nove modele za sezonu jesen/zima, koje nam donose 70 dizajnera iz Srbije, regiona i Evrope, kao i u Design Weeku i edukativnim konferencijama.\nUlaznice za Serbia Fashion Week možete nabaviti na svim prodajnim mestima Gigs Tixa.


U kompaniji Robert Boš Srbija potpisan je novi kolektivni ugovor kojim je predviđeno značajno povećanje zarada od 1. decembra, saopštilo je povereništvo Sindikata “Nezavisnost” u tom preduzeću.\nNovim kolektivnim ugovorom u toj kompaniji sa približno 2.000 zaposlenih predviđeno je da se od 1. decembra neto zarade povećaju linearno u dve grupe – za 5.600 dinara, odnosno za 6.300 dinara, preneo je portal Nezavisnost.org.\nOd 1. januara naredne godine nadoknada za noćni rad biće uvećana sa 28 odsto na 40 odsto, kao i mesečni bonus, 20 odsto. Ugovoreno je i povećanje godišnjeg odmora sa 26 na 27 dana, dok će plaćeno odsustvo sa posla ubuduće moći da traje sedam umesto dosadašnjih pet dana.\nU saopštenju je objašnjeno da povećanje osnovice zarada i nadoknada za prekovremeni, odnosno noćni rad, znači da će plate ukupno porasti za neto iznos od 8.000 do 12.000 dinara, zavisno od radnih pozicija zaposlenih.\nNemački industrijski gigant Robert Boš, jedan od najvećih svetskih proizvođača kućnih aparata i auto delova, u Srbiji je 2006. godine osnovao regionalnu firmu.\nBoš Srbija/veće plate


Potvrde o vakcinaciji nisu priznate u EU, Ministarstvo zdravlja tvrdi drugačije – Radio Gora\nPotvrde o vakcinaciji nisu priznate u EU, Ministarstvo zdravlja tvrdi drugačije\nGrađani sa Kosova žale se da zemlje Evropske unije ne priznaju potvrde o vakcinaciji, koje izdaju zdravstvene institucije Kosova i da se od njih traži negativan PCR test, prenosi Lajmi.\nItalijanska ambasada je potvrdila da je građanima sa Kosova koji putuju u Italiju potreban PCR test, jer “kartica za vakcinaciju nije digitalni zeleni sertifikat”.\n“Na osnovnoj HIS platformi, u okviru modula Covid-19, za svakog građanina koji je vakcinisan na Kosovu štampa se kartica formata A6, koja sadrži sve podatke o vakcinaciji i kod koji služi za proveru ovih podataka. Nakon skeniranja koda preusmerava se na platformu e-Kosovo i provjerava da li su podaci validni i da li je osoba vakcinisana ili ne. Digitalna kartica za vakcinaciju (Elektronski pasoš za vakcinaciju Kosova) i proces njene verifikacije u skladu su sa preporukama Evropske komisije za digitalni zeleni sertifikat”, kaže se u odgovoru Ministarstva zdravlja.\nIz Ministarstva dodaju da su, budući da je ta karta izrađena prema preporukama EK, zatražili od zvaničnika EK, da Kosovo bude dio slobodnog kretanja u vezi sa zelenim sertifikatom.\nIpak, oni ne isključuju mogućnost da svaka “država ima svoju politiku u vezi sa Covid-19 i kartonima za vakcinaciju”, ali ističiu da do sada nisu primili žalbe građana.\n“Osim toga, postoje strani državljani koji rade na Kosovu i koji su zatražili da se podaci u njihovim kartonima za vakcinaciju prenesu i dobiju karton za vakcinaciju na Kosovu, upravo zbog visokih standarda koje ima”, zaključuju iz Ministarstva zdravlja.\n(Lajmi, Kosovo online, Info-ks)


Kejn prvi put ove sezone trenirao sa ekipom - Sportska centrala\nKejn prvi put ove sezone trenirao sa ekipom\n17 avg 2021. 14:03\nNapadač Totenhema Hari Kejn danas je prvi put trenirao sa saigračima ove sezone, nakon što je završio period obavezne izolacije.\nKejn se vratio sa odmora na Bahamima, a izolaciju je proveo u hotelu u okviru klupskih prostorija. U ponedeljak je radio individualno, dok su ostali fudbaleri dobili slobodan dan posle pobede nad Mančester sitijem.\nKejn je ukjučen i u sastav tima za duel sa Fereirom u Ligi Evrope, a videćemo hoće li istrčati na teren. Kejn je trebalo da se pojavi 2. avgusta, nakon što je dobio odmor posle Evropskog prvenstva, ali je došao pet dana kasnije.\nNa kraju prošle sezone, Kejn je rekao da želi da napusti klub kako bi se u kontinuitetu borio za velike trofeje i da veruje da ima džentlmenski, usmeni dogovor sa predsednikom Danijelom Levijem da mu se to i dozvoli.\nMeđutim, Levi je jasno stavio do znanja da ne želi da proda Kejna, kojem trenutni ugovor ističe na leto 2024. godine.\nBREAKING: Harry Kane is training with Tottenham’s first team this morning for the first time since returning from his holiday.


Porodica zločinca Župljanina traži odštetu od četiri miliona KM – Informer\nU Osnovnom sudu u Banjoj Luci trebalo bi da se zakaže prvo ročište po tužbi koju je porodica haškog optuženika Stojana Župljanina podnijela protiv Republike Srpske i Bosne i Hercegovine zatraživši odštetu od čak četiri miliona KM.\nSinovi Stojana Župljanina u odštetnom zahtjevu tvrde da imaju pravo na materijalnu nadoknadu, jer su, kako navode, i više od četiri miliona KM izgubili od trenutka kada im je zatvorena porodična firma, koja im je bila jedini izvor prihoda.\nPravobranilaštvo i policija RS-a dali su mišljenje o ovoj tužbi, uz ocjenu da za nju nema osnova.\nMeđutim, porodica haškog optuženika tvrdi da im šteta mora biti nadoknađena, jer im je, tokom potrage za njihovim ocem, bila blokirana firma “AMP komerc” u Maslovarama kod Kotor-Varoši i benzinska pumpa koja im je ranije bila osnovni izvor finansiranja.\nStojanov sin, Mladen Župljanin je za banjalučku Alternativnu televiziju ustvrdio da im porodična firma od 2001. godine bila “pod stalnim nadzorom sigurnosnih službi”, a 2006. je “blokirana od Suda BiH”, pa je “rad bio onemogućen, jer su i klijenti bili izloženi pritiscima” zbog potrage za tada haškim bjeguncem Stojanom Župljaninom.\nU to vrijeme sporna benzinska pumpa nije ni bila upisana na Stojana Župljanina, već njegovog oca, a kasnije je prepisana na sinove ovog haškog optuženika.\nŽupljanin je uhapšen sredinom 2008. u Pančevu, nakon osam godina skrivanja.\nPred Haškim tribunalom optužen je da je planirao, podsticao, naredio i počinio zločine protiv čovečnosti kao učesnik u zajedničkom zločinačkom poduhvatu, kao i da je pomagao i podržavao njihovo planiranje, pripremu i izvršenje.\nŽupljanin je tokom rata bio načelnik Centra službi bezbjednosti u Banjoj Luci i policijski funkcioner na najvišem položaju u Bosanskoj krajini i zastupao policiju u tzv. Kriznom štabu Autonomne regije Krajine.\nPrema optužnici Haškog tribunala, krizni štab Autonomne regije Krajina provodio je opći plan kontrole i etničkog čišćenja na teritoriji Banje Luke, Bosanske Krupe, Bosanskog Novog, Bosanskog Petrovca, Čelinca, Donjeg Vakufa, Ključa, Kotor-Varoši, Prijedora, Prnjavora, Sanskog Mosta, Šipova i Teslića.\nStranka za BiH isključuje Safeta Halilovića iz stranke


Džefri Berman, državni tužilac iz južnog okruga Njujorka govori na konferenciji za novinare u Njujorku, 8. jula 2019.\nAmerički milijarder, finansijer Džefri Epstin optužen je za seks trafiking pred federalnim sudom u Menhetnu. Tužilaštvo ga tereti da je namamio desetine devojaka, od kojih su neke imale samo 14 godina, u svoje vile u Njujorku i Floridi i plaćao ih za seksualne usluge.\nU optužnici koja je otpečaćena u federalnom sudu navodi se da je 66-godišnji Epstin "namerno tražio maloletnice i znao da su mnoge od njegovih žrtava mlađe od 18 godina. Neke od maloletnih žrtava su mu same rekle koliko imaju godina."\nEpstin, koji je bivši menažder investicionog fonda, optužen je da je navodio devojke da ga gole "masiraju" i pružaju druge seksualne usluge, a nekim devojkama je plaćeno da regrutuju druge.\nOn je optužen po jednoj tački za seks trafiking a po drugoj se tereti za zaveru trgovine ženama zbog prestupa koji su se, navodno, dogodili u periodu između 2002. i 2005. Maksimalna moguća kazna za te prestupe je 45 godina.\nTužioci će zatražiti od sudije da Epstin bude u pritvoru pre suđenja, najavio je na konferenciji za novinare savezni tužilac Džefri Berman.\nDžefri Epstin već je optužen za seksualne prestupe ali je postigao pogodbu sa tužilaštvom da bi izbegao federalnu optužnicu.\nEpstin je u ranijim iskazima naveo da su se njegovi susreti sa navodnim žrtvama odigravali uz međusobni pristanak i da je verovao da devojke imaju 18 godina. Njegov advokat Džek Goldberger najavio je, pre nego što je optužnica obelodanjena, da će se milijarder izjasniti da nije kriv.\nNijedan od tih ljudi se ne pominje u optužnici. Slučaj vodi jedinica za borbu protiv korupcije u okviru Bermanove kancelarije. Tužilac je rekao da ne želi da komentariše o Epstinovim poznanicima i dodao da "u to ne treba ništa učitavati."


USKORO: ukida se i nema više samo "Dobrodošli u Republiku Srpsku" - iBalkan.net\nSARAJEVO, BANJA LUKA- objavljeno u kategoriji “Vijesti- Zabava” na 27. 09. 2016 u 07: 50: 10- USKORO: ukidaju se table “Dobrodošli u Republiku Srpsku”. USKORO: nema više “Dobrodošli u Republiku Srpsku”. USKORO: će na svim graničnim prelazima u Bosni i Hercegovini biti zastava i obelježja države BiH.\nKako se navodi, kada, na primer, iz Crne Gore preko graničnog prelaza Sitnica kod Trebinja ulazite u BiH dočekuje vas velika tabla sa ćiriličnim natpisom “Dobrodošli u Republiku Srpsku” i engleskim “Welcome to Republic of Srpska”, a nigde nema nikakvog obelježja za BiH.\nKako je potvrdio načelnik Odeljenja za komunikacije i međunarodnu saradnju u UIOBiH Ratko Kovačević, kada je riječ o državnim obelježjima na graničnim prelazima, na njima moraju stajati sva obelježja države BiH.\nSam načelnik Odeljenja za komunikacije i međunarodnu saradnju u UIO BiH Ratko Kovačević rekao je za medije da, su upitanju obilježja moraju ispoštovati sve kada riječ o državnim obelježjima na graničnim prelazima, na njima moraju stajati sva obeležja države BiH.\nTo je potvrdila i portparolka Granične policije BiH Sanela Dujković koja je kazala da je Vijeće ministara BiH u martu 2016. zadužilo sve bh. institucije da poduzmu mijere radi otklanjanja uočenih nedostataka ili nepravilnosti pri isticanju zastava BiH na institucijama, graničnim prelazima i diplomatsko-konzularnim predstavništvima.\n“Granična policija BiH zadužila je sve organizacione jedinice da uklone uočene nedostatke i zamene zastave te su podeljene 144 nove zastave za jarbole i 105 novih zastava za smiještajne objekte organizacionih jedinica”, kazala je Dujković.\nNaglašava da na graničnom prelazu ne može stajati samo tabla s nazivom nekog od bh. entiteta ili zastava entiteta, a da nisu postavljene tabla i zastava Bosne i Hercegovine.\nBosna i Hercegovina ima 83 granična prelaza od čega je 55 međunarodnih, a 28 za pogranični saobraćaj. U međunarodne granične prelaze se ubrajaju i četiri međunarodna aerodroma u BiH- Sarajevo, Tuzla, Mostar i Banja Luka.\n"Dobrodošli u Republiku Srpsku" BiH četiri međunarodna aerodroma u BiH Mostar Mostar i Banja Luka RS Sarajevo Tuzla UIO BiH ukida se i nema više Uskoro\nVremenska prognoza: Naoblačenje, slaba kiša i pad temperature


Ove stvari zimi ne smete da ostavljate u automobilu! – Alfa-News.de – Nezavisni internacionalni portal\nOve stvari zimi ne smete da ostavljate u automobilu!\n1. Mobilne telefone, tablet računare ili laptopove\nOve uređaje nikako ne ostavljajte u autu, ako će temperatura pasti ispod 0 stepeni Celzijusa. Baterije koje se nalaze u takvim uređajima mogu da se oštete, ako su duži vremenski period izložene temperaturama ispod nule, piše Večernji.hr.\nLekovi treba da se čuvaju na tamperaturama od 14 do 30 stepeni Celzijusa, a ako ih čuvate na niskim i visokim temperaturama mogu da izgube učinkovitost.\n3. Drveni predmeti\nNe ostavljajte drvene muzičke instrumente, komade nameštaja i slične drvene stvari u svome automobilu jer se pri niskim temperaturama i suvom vazduhu mogu trajno oštetiti.\n4. Konzervirane namirnice


Samir Lerić u Sanskom Mostu\n0 12 Jula, 2012 09:33\nVeć drugu godinu u organizaciji nevladinog udruženja „Sana u srcu“ u Sanskom Mostu će se održati turnir u uličnoj košarci pod nazivom „Sana street ball 2012“.\nKošarkaški turnir u uličnoj košarci koji se drugu godinu za redom organizuje u sklopu manifestacije „Ljeto na Sani 2012“, održaće se u periodu od 13. do 14. jula na košarkaškom igralištu DTV Partizan.\nSve utakmice igraće se u večernjem terminu, a svečano otvaranje turnira održaće se u petak 13. jula u 19 sati na košarkaškom igralištu Partizan. I ove godine očekuje se veliki broj ekipa koje će uzeti učešće na turniru, a za najbolje ekipe i pojedince osigurane su vrijedne nagrade od strane sponzora i organizatora turnira. Nagradni fond iznosi 1100 KM, nagrada za osvojeno prvo mjesto je 700 KM, drugoplasirana ekipa osvojiće 300 KM, dok je nagrada za treće mjesto 100 KM. Uz atraktivan show program, za vrijeme trajanje turnira predviđeno je da se održi takmičenje u izvođenju trojki i zakucavanju, što će predstavljati posebnu atrakciju na turniru.\nSpecijalni gost ovogodišnjeg turnira je poznati bosanskohercegovački košarkaš Samir Lerić, koji je u svojoj dugogodišnjoj karijeri sa dosta uspjeha igrao u nekolioko inostranih i domaćih klubova, a bio je i član košarkaške reprezentacije BiH sa kojom je nastupio na pet evropskih prvenstava. Generalni sponzor turnira je općina Sanski Most.


Post date Nov 2, 2013\nSajam poslova za studente i diplomce tehničko – tehnoloških fakulteta “JobFair 13 – Kreiraj svoju budućnost!” održaće se 4. i 5. novembra 2013. godine u Zgradi tehničkih fakulteta u Beogradu, Bulevar kralja Aleksandra 73. Deveti put zaredom studenti volonteri radiće na ostvarenju zajedničke vizije – smanjenju nezaposlenosti među mladima, obezbeđivanju kvalitetnog kadra poslodavcima i uspostavljanju bolje komunikacije u trouglu “studenti-kompanije-univerziteti”.\nJobFair je sajam nacionalnog karaktera namenjen mladim inženjerima iz cele zemlje. Veliki deo posetilaca Sajma čine upravo studenti i diplomci iz drugih univerzitetskih centara. Kao i prethodnih godina, studenti će imati priliku da CV ostavljen tokom trajanja Sajma dopunjuju novim informacijama tokom cele naredne godine. Na taj način i kompanije će u svakom trenutku imati pristup aktuelnim podacima o kandidatima i imati kontinuirani uvid u njihove aktivnosti, lični i profesionalni razvoj.\nU okviru edukativnog programa Sajma, konsultantske kuće i institucije Prijatelji projekta održaće treninge na teme “Pisanje CV-ja“, “Razgovor sa poslodavcem“, “I traženje posla je posao!“, “Umreži se, poveži se“. Takođe, posetioci će imati priliku da posete prezentacije kompanija učesnica kao što su Microsoft, Asecco, TeleSign Mobile, Grundfos, Ericsson, VIP,Infobip, JP Emisiona tehnika i veze. Na ovaj način mladi ljudi će imati priliku da saznaju više o aktuelnostima u struci, informišu se o radu uspešnih kompanija i unaprede znanja i veštine koje će im pomoći da se efikasnije predstave poslodavcima.\nOrganizatori Sajma su ove godine prepoznali značaj startup kompanija, i podržavaju inicijativu mladih da pokrenu sopstveni biznis. Osnivači startup-ova su napravili prvi korak i upustili se poslovni svet rešeni da svoje ideje pretoče u realnost i samim tim poboljšaju privredu naše zemlje. U skladu sa tim, sama tema ovogodišnjeg Okruglog stola je Preduzetništvo mladih u Srbiji, a na Sajmu će biti rezervisani štandovi za ove kompanije na kojima će oni moći da se predstave. Takođe i dodatnim sadržajima u vidu panel diskusije otvorene za posetioce, biće ispraćena ova veoma aktuelna tema.\nZnačaj ovog projekta prepoznali su Univerzitet u Beogradu, Kancelarija za mlade Gradske uprave grada Beograda, Srpska asocijacija menadžera, Univerzitetski Centar za razvoj karijere i savetovanje studenata, Fondacija NJKV Prestolonaslednika Aleksandra II, Fondacija Ana i Vlade Divac i mnoge druge relevantne institucije.\nTags CV, diplomci, JobFair 13, Posao, sajam, studenti, zaposlenje\n← Od “Plasman biroa” iz 1973. do kompanije “Atos” 40 godina IT službe → Primena softverskih rešenja u procesiranju poreskih prijava


BalkanMagazin :: Turci preuzimaju nikšićku Željezaru\nTurci preuzimaju nikšićku Željezaru\nponedeljak, 21. maj 2012 00:36\nKupoprodajni ugovor sa novim vlasnikom nikšićke Željezare, turskom kompanijom Toščelik biće potpisan sledeće nedelje, nakon što Turci detaljno pregledaju imovinu fabrike i raščiste sve pravne dileme. Kompanija Neksan više ne upravlja ovom nikšićkom kompanijom. (foto: Radnici ispred nikšićke Željezare)\nKompanija Neksan, vlasnika Miodraga Davidovića od 18. maja više ne upravlja nikšićkom Željezarom, koju će preuzeti turska firma Toščelik (Toscelik Profile & Sheet Industry), sa kojom kupoprodajni ugovor treba da bude potpisan ove nedelje, prenosi Mina biznis.\nStečajni upravnik, Veselin Perišić, kazao je da pre preuzimanja kompanije, Toščelik želi detaljno da pregleda imovinu fabrike i raščisti sve pravne dileme, kako im niko ne bi mogao eventualno osporiti pravo na vlasništvo.\n„Reč je o ogromnom poslu, dosta problema je rešeno, ali je ostalo još, jer postoje neki čudni ugovori, koji su sada isplivali na površinu i ja, kao stečajni upravnik ih moram raskinuti. Brojne ekipe turske kompanije ovih dana snimaju imovinu i stanje u fabrici za šta treba vremena,“ rekao je Perišić na konferenciji za novinare.\nPerišić je naveo da mu se čini da su našli dobrog kupca, a na pitanje koliko radnika će biti zaposleno u Željezari, rekao je da se predstavnici Toščelika još nisu izjasnili, mada su ti razgovori načeti.\n„Kada završim posao sa Neksanom prirodno je da nemam ovlašćenja ni od Privrednog suda, ni Odbora poverilaca da plaćam zarade iz stečajne mase. Formalno–pravno izlaskom kompanije Neksan, dužan sam da raskinem sve ugovore o radu, ali ne želim da ishitrim sa donošenjem bilo kakve odluke,“ rekao je Perišić.\nVlasnik Neksana, Miodrag Davidović ocenio je kao najveći uspeh do sada urađeno u Željezari, i kazao da je, iako nema ulogu pregovarača sa Toščelikom, shvatio da će ta kompanija da uloži novac, obezbedi investicije i da ne bi trebalo da bude značajnijeg otpuštanja radnika, odnosno da će svi i dalje ostati zaposleni.\nDavidović je kazao da je Neksan, iako mu to nije bila obaveza, otklonio brojne probleme u fabrici, povećao kapacitete Kovačnice za 100 odsto, vratio proizvodni rejting, otvorio tržište Nemačke, Velike Britanije, Austrije, Italije i Španije, kojima je izvezen sav kovani čelik bez reklamacije.\n„To je dobra osnova i budućim vlasnicima za povezivanje sa tržištem, a time smo dokazali i da sve propale firme u Crnoj Gori mogu uspešno da funkcionišu,“ rekao je Davidović i naveo da kada je u pitanju poslovna saradnji sa Elektroprivredom (EPCG), za dug od 1,47 miliona evra obezbedili su garancije imovinom od 1,65 miliona, čime je EPCG 110 odsto obeštećena, dok je sve ostalo plaćano.\n„Neksan je jedina kompanija u istoriji poslovanja EPCG koja je dala garancije i struju plaćala svakih pet dana,“ tvrdi Davidović.\nO najavi Neksana za ulazak u Boksite ponovio je da neće preuzeti to preduzeće ukoliko barem pet proizvodnih radnika bude protiv i istakao da je jedino njegova kompanija spremna da pomogne, iako je to nuđeno mnogima koje se bave sličnim poslom kao Rudnici.\nDavidović je kazao da ne odustaju od namere da preuzmu Duvanski kombinat i istakao da je najbolje rešenje raspisivanje tendera za tu firmu, mada bi drugačijom procedurom rok bio skraćen.


FOTO Autobus s učenicima iz BiH imao saobraćajnu nesreću u Italiji, vozač poginuo - Bportal.ba - Najvažnije vijesti iz BiH\nAutobus koji je prevozio srednjoškolce iz BiH sudario se u petak ujutro s kamionom u Italiji prilikom čega je jedan od vozača autobusa poginuo, dok je najmanje 12 djece povrijeđeno.\n(Bportal.ba/Klix/Foto: Crna hronika)\nOznačeno: autobus, italija, saobraćajna nesreća\nJedan od vodećih intelektualaca regiona Andrej Nikolaidis napisao je tekst «Mir, mir, niko nije kriv», u kojem precizno detekuje jedan široki proces historijskog revizionizma, koji se trenutno provodi u i oko BiH. Povod Nikolaidisu za tekst bio je zahtjev državnog tužioca Holandije da Vrhovni sud te zemlje odbaci presudu, kojom je Holandija proglašena krivom za […]\nU saobraćajnim nesrećama u Bosni i Hercegovini tokom prošle godine poginulo je 277 osoba, podaci su Automoto saveza u BiH. Ova statistika svrstava našu zemlju među one sa najrizičnijim cestama u Evropi. Da li je krivac loša infrastruktura, neprilagođena brzina ili nešto treće? Tri smrti za tri dana, saobraćajna je statistika u Bijeljini od prošle […]


Suhoj: Povukli smo se zbog finansija Adrije\nMOSKVA – Povodom nedavnog saopštenja slovenačkog avio-prevoznika „Adrije ervejs” da neće proširiti svoju flotu sa 15 aviona „Suhoj SSJ100”, ruski proizvođač aviona SCAC se takođe oglasio, navodeći da se zbog Adrijinih finansija povukao iz posla, prenosi Tanjug. „Organizacije uključene u finansiranje transakcije proverile su poslovanje 'Adrije ervejsa' 2018. godine i savetovale SCAC da napusti posao i time izbegne gubitke. Uzeli smo u obzir preporuku i zaključili rad na ugovoru “, saopštio je „Suhoj”, prenosi Tas. „Adrija” je prošle godine sa SCAC potpisala pismo namere za isporuku 15 aviona SSJ100 pod dugoročnim zakupom. „'Adrija ervejs' poslednjih meseci intenzivno se priprema za dolazak aviona. Iako je tip aviona i dalje vrlo atraktivan, 'Adrija ervejs' nije uspela da dogovori


U Evropskoj uniji (EU) u 2011. godini reciklirano je ili kompostirano 40 odsto komunalnog otpada prema 27 odsto u 2001. godini, pri čemu se najviše recikliralo u Nemačkoj, a najviše kompostiralo u Austriji. U Srbiji, prema podacima iz novog izveštaja Evropske statističke službe, 100 odsto otpada ide na deponije, kao i u Bosni i Hercegovini (BiH) i Makedoniji, preneo je Euraktiv Srbija.\nZvanične evropske statistike pokazuju da je u 2011. u 27 članica EU prikupljeno 503 kilograma komunalnog otpada po stanovniku od čega je tretirano 486 kilograma. Na nivou EU 37 odsto otpada završilo je na deponijama, 23 procenta u spalionicama, 25 odsto je reciklirano, a 15 odsto kompostirano. U 2001. godini je 56 odsto ukupnog otpada u EU upućeno na deponije, 17 odsto je spaljeno i isto toliko reciklirano, a 10 procenata kompostirano.\nPodaci Eurostata pokazuju da se u Nemačkoj reciklira 45 odsto ukupno tretiranog otpada, u Irskoj 37 odsto, Belgiji 36, a Sloveniji 34 odsto. Najmanje se u EU reciklira u Rumuniji - samo procenat prikupljenog komunalnog otpada. Jednocifreni procenat reciklaže u ukupnom tretiranju otpada beleži se i u Bugarskoj, Slovačkoj i na Malti.\nPodaci za Srbiju, kako prenosi Euraktiv, pokazuju da je u 2011. godini po stanovniku prikupljen 361 kilogram komunalnog otpada od čega je 281 kilogram tretiran, na taj način što je kompletna količina upućena na deponije. Hrvatska, koja 1. jula ulazi u EU, te godine je prikupila 373 kilograma otpada po stanovniku i tretirala 371 kilogram od čega 92 odsto na deponijama, osam odsto je reciklirano, a jedan procenat kompostiran.\nSav komunalni otpad prikupljen 2011. godine u Makedoniji i BiH završio je na deponijama dok je Turska kompostirala jedan procenat, a sve ostalo je takođe otišlo na deponije.\nPripremila: Aleksandra Blitva III-4\nPoslednji put izmenjeno četvrtak, 16 maj 2013 06:33


NYT: Zbog uloge žrtve, Srbija ostaje uz Rusiju – Jedinstvena Bosna i Hercegovina\nObjavljeno\t 31. Marta 2022. od strane\thaler / Nema komentara na NYT: Zbog uloge žrtve, Srbija ostaje uz Rusiju\nBez obzira na zločine koje je ranije počinila, Srbija uvijek vidi sebe kao žrtvu, ne agresora, njena politika se zasniva na kultu žrtve, piše ‘The New York Times’ uoči izbora u ovoj zemlji.\nSrbi koji žele da se njihova zemlja pridruži Evropskoj uniji i prestane igrati između Zapada i Istoka optužuju Aleksandra Vučića za dvostruku igru, piše list (EPA)\nBez obzira na svoje prošle zločine, Srbija uvijek vidi sebe kao žrtvu, ne agresora, a i njena politika se upravo zasniva na kultu žrtve, koji se gradi na osjećajima prezira prema Zapadu, piše The New York Times uoči izbora u ovoj zemlji.\nSvjestan bijesa i još nezaliječenih rana koje su ostale nakon što je NATO bombardirao Srbiju prije više od 20 godina, ukrajinski ambasador u Srbiji Oleksandr Aleksandrovič pojavio se na televiziji nakon što je Rusija izvršila invaziju na njegovu zemlju, u nadi da će podići simpatije kod građana Srbije, navodi se u članku.\nMeđutim, umjesto toga, ambasador je morao sjediti te gledati i slušati proruske komentatore te duge snimke ruskog predsjednika Vladimira Putina koji proglašava njegovu zemlju leglom nacista.\nCijela emisija je trajala tri sata, a više od pola je bilo posvećeno Putinu.\nKada se ambasador požalio producentu Happy TV, provladine televizije, dodaje se u članku, dobio je odgovor da to ne shvata lično te da je Putin “dobar za gledanost”.\nPo ‘Informeru’ je ‘Ukrajina napala Rusiju’\nRuski lider, kojeg mnogi na Zapadu vide kao ratnog zločinca, u Srbiji služi za privlačenje gledatelja, navodi NYT, spominjući i mural Putinu uz koji je napisana riječ “brat”.\n“Dio Putinove primamljivosti leži u njegovom imidžu čvrstog lidera, što je privlačan model za predsjednika Aleksandra Vučića, sve više autoritarnog vođu Srbije, kao i premijera Viktora Orbana, neprijateljski raspoloženog iliberalnog lidera Mađarske. Uoči izbora u nedjelju, oba lidera također gledaju na Rusiju kao pouzdan izvor za privlačenje glasača. Ankete pokazuju da će obojica pobijediti”, piše u tekstu.\nIstiče se da u Srbiji postoji i mitološka verzija prošlost prema kojoj se Rusija predstavlja kao bratska slavenska i pravoslavna zemlja, a tu je i kult žrtve.\nPshioterapeuti objašnjavaju nedostatak empatije prema patnjama Ukrajinaca među mnogim građanima Srbije neizliječenom traumom.\n“Osjećaj žrtve je dubok u Srbiji, pa se zločini počinjeni tokom ratova na Balkanu 90-tih posmatraju kao odbrana i odgovor na patnje nanijete Srbima, kao što Putin predstavlja svoju krvavu invaziju na Ukrajinu kao pravičan napor da zaštiti proganjane etničke Ruse koji pripadaju ‘ruskom svijetu'”, piše magazin.\nBoško Jakšić, novinar i kolumnista, objašnjava za NYT da je to inačica onoga što nacionalisti zovu “velika Srbija”.\nAmerički list navodi i primjer Informera, tabloida koji, navodi, često reflektira mišljenje Vučića te koji je prošlog mjeseca objavio naslovnicu “Ukrajina napada Rusiju!”.\nMediji su, dodaje se, malo ublažili stav – Rusija se nikada ne kritizira, ali napadi na Ukrajinu su smanjeni.\n‘Nije toliko proruska koliko mrzi NATO’\nUkrajnski ambasador pozdravio je ovu promjeni, ali je rekao da se, zbog “traume koja se desila prije 23 godine, sve što se loše dešava u svijetu vidi kao krivica Amerike”.\nVučić je izbjegao uvođenje sankcija Rusiji, ali je Srbija u Generalnoj skupštini Ujedinjenih naroda osudila rusku invaziju, zbog čega je dobila pohvalu i američkih zvaničnika.\nS druge strane, ruski ministar vanjskih poslova Sergej Lavrov kazao je da je Beograd dobro mjesto da se održe mirovni pregovori između Moskve i Kijeva.\nSrbi koji žele da se njihova zemlja pridruži Evropskoj uniji i prestane igrati između Zapada i Istoka optužuju Vučića za dvostruku igru.\nVladimir Međak, potpredsjednik Evropskog pokreta Srbije, grupe koja lobira za članstvo u EU, kaže za NYT da Srbija “nije toliko proruska koliko mrzi NATO”.\nUmjesto da idemo prema Evropi, dodaje, “mi još uvek pričamo o tome šta se desilo 90-tih, i to je beskonačno tako jer smo zaglavljeni u istoj stvari svaki put iznova”.\n“Više od dva desetljeća nakon što su završene borbe na Balkanu, mnogi Srbi još uvijek negiraju ratne zločine u Srebrenici, gdje su srpski vojnici ubili više od 8.000 muslimana 1995. godine, te na Kosovu, gdje su brutalni progoni koje su vršli Srbi nad etničkim Albancima doveli do kamapnje bombardiranja koju je proveo NATO – oni to preokreću na patnju koja je nanesena etničkim Srbima”, piše list.\nNa protestima ispred američke ambasade u Beogradu održane su proruske demontracije.\n‘Svi drugi imaju priču o viktimizaciji’\nDamnjan Knežević, vođa Narodne patrole, ultradesničarske grupe koja je organizirala okupljanje, kaže da je solidaran s Rusijom jer se na Zapadu prikazuje kao agresor, baš kao i Srbija 1990-tih.\n“Srbija je u stvarnosti bila najveća žrtva”, ističe, dodajući da je “imala dužnost da zaštiti svoj narod” u Bosni i Hercegovini, Hrvatskoj i na Kosovu, kao što sada Rusija mora to uraditi za Ruse u Ukrajini.\nBoško Obradović, lider konzervativne stranke Dveri, navodi da mu je žao civilnih žrtava u Ukrajini, ali insistira da “NATO imao ogromnu odgovornost” za njihovu sudbinu.\nTekst amaričkog magazina završava sa izjavom Predraga Markovića, direktora Instituta za savremenu historiju u Beogradu, koji zaključuje da je jedina zemlja u Evropi koja je u potpunosti priznala svoje prošle zločine bila Njemačka nakon Drugog svjetsko rata.\n“Svi drugi imaju priču o viktimizaciji.”IZVOR: AGENCIJE\nNastavlja li Srbija istu politiku prema susjedima i nakon izboraOpcije na izborima su manje ili više identične, a razlike su u nijansama – nijedna ne da Kosovo, Mladić je heroj i nikada neće pristati da Srbija uđe u NATO, ukazuje Nenad Čanak.Published On 31 Mar 202231 Mar 2022\nMIŠLJENJAMIŠLJENJA,Predizborna kampanja u Srbiji: I zločinci su na listama, zar neKo priznaje genocid u Srebrenici ne bi baš i da upotrebi tu riječ, a Srbi su i dalje junaci i narod žrtva.opinion by Bojan TončićBojan TončićPublished On 31 Mar 202231 Mar 2022\nTurska obustavila suđenje za ubistvo Jamala Khashoggija\nMediji u Mađarskoj u službi propagande: Rat u Ukrajini važno predizborno pitanje


"Previše suza za ovu Novu godinu": Šta to papa osuđuje?\nPapa Franja je, u svojoj novogodišnjoj poslanici Urbi et Orbi, oštro osudio sve zloupotrebe i eksploatacije dece i nasilje koje se nad njima odvija "pred našim očima", kao i "brutalni progon",...\nPapa srećan zbog pomirenja Amerike i Kube\nPapa Franja pozdravio je u četvrtak "male korake" diplomatije koji su doveli do jučerašnjeg prelomnog objavljivanja o novoj politici susedstva između Sjedinjenih američkoh država i Kube.\nNađene stotine miliona evra u Vatikanu\nU Vatikanu su pronađene stotine miliona evra koje se nisu videle u finansijskim izveštajima Svete stolice.\n"Papa je moj heroj zbog pristupa homoseksualcima"\nBritanski muzičar Elton Džon izjavio je da je papa Franja za njega "heroj" zbog pristupa koji rimokatolički poglavar ima prema homoseksualcima i mogućnosti da ih crkva prihvati.\nVučić pozvan u Vatikan\nPredsednik Vlade Srbije Aleksandar Vučić sastao se u ponedeljak u Beogradu s papskim nuncijem Orlandom Antoninijem koji mu je preneo poziv da poseti Vatikan.\nPapa se ne sastaje sa Tačijem\n"Rakete nemaju veze sa papom"\nBolje sused blizu, nego brat daleko\nUstoličenje mitropolita zagrebačko-ljubljanskog Porfirija Perića obaviće se u nedelju u Sabornom hramu Preobraženja Gospodnjeg u Zagrebu. Liturgiju će služiti patrijarh Irinej sa više...\ntelegraf.rs, Playboy.com 1 komentar\nŠokantan intervju Gerija Oldmana: Je**š papu, Jevreji vladaju Holivudom!\nU neverovatno iskrenom intervjuu koji je dao za “Plejboj” poznati glumac Geri Oldman je bez dlake na jeziku političku korektnost nazvao je*enom šalom, za većinu svojih filmova je rekao da su...\nOskrnavljena crkva uoči posete Pape\nJedna crkva na jugu Izraela oskrnavljena je uoči sutrašnje posete poglavara Rimokatoličke crkve Franje Svetoj zemlji, saopštila je policija.\nUoči papine posete vandali oštetili crkvu u Jerusalimu\nVandali su oštetili jednu crkvu u Jerusalimu samo nekoliko nedelja uoči posete pape Franje Svetoj zemlji, saopštila je izraelska policija.


TRŽIŠTE NEKRETNINA SKLIZNULO POD PRITISKOM KORONE: Cene kvadrata neverovatno pale, stan na primorju jeftiniji nego ikada | INFO PRES\nNaslovna REGION TRŽIŠTE NEKRETNINA SKLIZNULO POD PRITISKOM KORONE: Cene kvadrata neverovatno pale, stan na...\nCene stanova u novogradnji su ove godine u Crnoj Gori u padu.\nPrema najnovijim podacima Uprave za statistiku MONSTAT prosečna cena kvadratnog metra stana u novogradnji na nivou države iznosi 876 evra.\nNajskuplji kvadrat je na primorju i njegova prosečna cena je 1414 evra, a u Podgorici 1100, prenosi CDM.\n– Prosečna cena kvadratnog metra stana u novogradnji u Crnoj Gori u trećem kvartalu ove godine iznosila je 876 evra i manja je za 21,9 odsto u odnosu na isti period 2019. godine, dok je za 12,4 odsto manja u odnosu na drugi kvartal 2020. godine – navodi Monstar.\nProsečna cena kvadratnog metra stana u novogradnji u Podgorici u trećem kvartalu 2020. godine iznosila je 1100 evra, u primorskom regionu je iznosila 1414 evra, u središnjem regionu 515 evro, dok je u severnom regionu prosečna cijena kvadratnog metra stana u novogradnji iznosila 603 evra.\nU MONSTAT-u navode da je prosečna cena kvadratnog metra stana u novogradnji u Crnoj Gori u kategoriji privredna društva u trećem kvartalu 2020. godine iznosila je 1109 evra, dok je u kategoriji solidarna stambena izgradnja iznosila 492 evra.\nPrethodni tekstNAJMRAČNIJA ULOGA Nataše Ninković: Glumica otkrila detalje sa snimanja serije o Jeleni Marjanović\nSledeći tekstHOROR U SELU BARLUK: Pijani naoružani muškarac pucao u grupu tinejdžera, ima nastradalih


Kragujevac - Palata pravde u Kragujevcu biće završena pre roka - Vesti iz Kragujevca i Šumadije - Pressek.rs\nPalata pravde u Kragujevcu biće završena pre roka\nKragujevac Petak, 18. septembar 2020.\nPalata pravde u Kragujevcu biće završena pre roka, najavljeno je na zvaničnom sajtu grada Kragujevca. Jedan od najvećih pravosudnih infrastrukturnih projekata u poslednjih nekoliko decenija, koji se realizuje u Kragujevcu, finansira se iz republičkog budžeta, a ukupna vrednost radova je oko 3 milijarde dinara.\nObjekat u izgradnji obišli su gradonačelnik Kragujevca Nikola Dašić i pomoćnik ministra pravde Slavica Jelača.\n- Ova zgrada odgovara značaju koji pravosudni organi imaju u Kragujevcu, čime će biti stvoreni uslovi za njihov ozbiljan i kvalitetan rad, rekla je Slavica Jelača, pomoćnik ministra pravde, i dodala da je Palata pravde u Kragujevcu, pored Palate pravde u Beogradu, jedan od najozbiljnijih poduhvata, što je od velike važnosti imajući u vidu značaj Kragujevca i činjenicu da grad ulaže u razvoj.\nInače, završetak radova na izgradnji ovog objekta planiran je za kraj avgusta sledeće godine.\n- Sigurni smo, a imajući u vidu dosadašnju dinamiku, koju smo danas na licu mesta propratili, da će Palata pravde biti gotova na proleće naredne godine, istakla je Jelača.\nGrad Kragujevac je obezbedio parcelu od dva hektara, kao i izgradnju pristupnih saobraćajnica oko Palate pravde sa kompletnom infrastrukturom, čija je ukupna vrednost 57,5 miliona dinara.\n- Izgradnja Plate pravde veoma je značajna za grad Kragujevac, koji je prepoznat kao centar regiona. Sudstvo u Kragujvcu će dobiti na efikasnosti izgradnjom ovog savremenog objekta, a grad na značaju zajedno sa ostalim velikim projektima i investicijama, istakao je gradonačelnik Kragujevca, Nikola Dašić.\nU kragujevačkoj Palati pravde biće smešteno svih 11 pravosudnih organa. Nova Palata pravde, čija je površina 25.000 kvadratnih metara gradi se po najsavremenijim standardima, imaće 24 sudnice i 74 kabineta, čime će biti obezbeđeni uslovi za efikasniji rad pravosuđa u Kragujevcu i 800 zaposlenih u sudu.\n· Petak, 3. jul 2020. Mere u Kragujevcu mogle bi da daju rezultat za 3 nedelje\n· Petak, 3. jul 2020. Još 33 Kragujevčana zaraženo virusom korona


Foto: Oliver Bunić, Mitar Mitrović / RAS Srbija\nNa ovaj predlog mu je odmah odgovorio predsednik opštine Paraćin Saša Paunović, pojašnjavajući da je za sprečavanje građana da glasaju predviđena krivična odgovornost.\nKako je pojasnio Obradović svoj predlog, on znači da opozicionari iz ovih opština ne treba da izađu na izbore, već da se solidarišu sa drugim građanima Srbije, a da blokada u tim gradovima treba da bude način da vlast bude naterana da izbore odloži.\nPoziv lidera Dveri upućen je Nebojši Zelenoviću (Šabac), Saši Paunoviću (Paraćin), Milanu Stamatoviću (Čajetina) i Marku Bastaću (Stari grad), da "svoje opštine" proglase slobodnim i da poruče vlasti da se u njima neće održati lokalni izbori dok ne budu "organizovani pošteni i slobodni izbori u čitavoj Srbiji".\n- To znači, mi ne predajemo gradove bez borbe, neka dođu da nas hapse, neka nas smenjuju, uvode primvremene uprave, neka pokušaju bilo šta, ali ne mogu uhapsiti četiri grada i opštine i sve zaposlene u njima, odbornike, članove veća i članove stranaka iz opozicije i sve nas koji ćemo doći da ih branimo - poručio je Obradović novinarima danas u skupštini.\nLider Dveri smatra da bi na taj način došlo do odlaganja izbora koji će biti održani 26. aprila. Takođe, ocenjuje da u ovom trenutku ne treba da postoje bilo kakve podele ili pukotine, jer je jedino rešenje da se, kako kaže, delegitimiše vlast tako što se neće učestvovati u lažnom procesu. Takva strategija bi, smatra Obradović, bila šah mat za SNS.\nPaunović: Izbore ne sprovodi predsednik opštine\nZa sada, na ovu zamisao je reagovao Saša Paunović, koji je i predsednik opštine Paraćin i potpredsednik DS. On je naveo da još nije čuo predlog koji je izneo Obradović, ali je istakao i da je za sprečavanje građana da glasaju predviđena krivična odgovornost.\n- Nisam to čuo, pa ne mogu ni da komentarišem. Jedino što mogu da kažem je da izbore ne sprovodi predsednik opštine, već opštinska izborna komisija, a za sprečavanje građana da glasaju predviđena je krivična odgovornost - rekao je Paunović za Tanjug.\nStamatović: Ja izlazim na izbore\nOglasio se i predsednik opštine Čajetina Milan Stamatović, rekavši da je on odgovoran prema svojim sugrađanima i da će izaći na izbore.\n- Ne bih da komentarišem bilo kog lidera opozicije. Jedino što mogu da kažem je da ja imam obavezu samo prema građanima koji su na proteklim izborima glasali za mene. Odgovoran sam prema njima i moram da poštujem njihovu volju i želju tako da sigurno nemam pravo da te ljudi koji su krenuli u tu političku borbu zajedno sa mnom na pola puta ostavljam - rekao je Stamatović.


U Srbiji će od "praške" ostati samo šunka - Bizlife.rs\nU Srbiji će od “praške” ostati samo šunka\n18:58 Beograd, 09/02/2017\nProizvođači “praške šunke” u Srbiji moći će samo tri godine posle registracije te robe kao Tradicionalnog garantovanog specijaliteta da koriste tu oznaku, saopštilo je Ministarstvo poljoprivrede i zaštite životne sredine.\nMinistarstvo je u ime proizvođača “praške šunke” u Srbiji podnelo obrazložen prigovor na zahtev za registraciju “praške šunke” kao Tradicionalnog garantovanog specijalitet (TSG), koji je podnela Češka.\nZahtev Češke je objavljen je u Službenom glasniku Evropske unije u maju prošle godine.\nMinistarstvo poljoprivrede je da bi pribavilo argumenata za prigovor organizovalo brojne sastanke sa predstavnicima proizvođača i stručnih institucija iz oblasti proizvodnje i prerade mesa.\nČeška strana se složila sa zahtevima tog ministarstva da se proizvođačima “praške šunke” u Srbiji odobri trogodišnji prelazni period da mogu da proizvode i stavljaju u promet proizvod pod tim nazivom, koji ne odgovara uslovima navedenim u specifikaciji proizvoda kao TSG, kao i mogućnost korišćenja ćiriličnog pisma za njegovo označavanje.\nPrelazni period počinje da teče od trenutka kada “praška šunka” bude registrovana kao Tradicionalni garantovani specijalitet.\nproizvod zastita srpska praska sunka sunka ceska


Macura: Nećemo stati sa zalaganjem za bolji status mama\nVesti Autor:N1 Beograd11. mar. 202115:02 > 15:1510 komentara\nOsnivačica udruženja „Mame su zakon“ i kopredsednica Stranke moderne Srbije Tatjana Macura pozdravlja neke od najavljenih izmena Zakona o finansijskoj podršci porodici sa decom, ali dodaje da se nastavlja borba za bolji status majki.\nMacura kaže da su za pohvalu izmene koje se tiču žena koje su rodile decu sa invaliditetom, koje su bile uslovljene da biraju da li će da primaju naknadu na osnovu prethodnih zarada ili naknadu za tuđu negu i pomoć.\nMame su zakon: Sve više porodilja bez posla\nUdruženje "Mame su zakon" traži hitan sastanak sa ministrima i premijerkom\n„Bilo je nenormalno da u trenutku donošenja zakona one budu prinuđene da biraju između naknade koja pripada njima ili one koja pripada njihovom detetu“, rekla je ona za N1.\nNaglašava da briga o detetu koje ima neku vrstu prepreke u razvoju mnogo skuplja od brige o zdravoj deci.\n„Zato možemo da kažemo da je ovo dobra izmena“, dodala je.\nNavodi i da je Ustavni sud, kada je svojevremeno odlučivao o zahtevu za ocenu ustavnosti odredaba zakona, „potpuno oćutao“ odrebu koja se odnosi na majke dece sa invaliditetom.\nMinistarstvo za brigu o porodici nedavno je otvorilo javnu raspravu o izmenama ovog zakona, a Macura kaže da će se one, kada konačno stupe na snagu, odnositi na nove slučajeve – nove majke koje su rodile decu sa invaliditetom ili majke čija deca nisu napunila pet godina.\nIstiče da neće biti mogućnosti da se obeštete one žene koje su trpele negativne posledice primene ovog zakona.\n„Sa jedne strane pozdravljam ove izmene, ali moram da ukažem na bezobraznu manipulaciju na relaciji Ustavni sud-Vlada Srbije, jer su oni oćutali da se donese odluka o ovoj odredbi“, kazala je.\nSa druge strane, neke druge tražene izmene nisu prihvaćene, pa će majke i dalje morati da rade vezano 18 meseci kako bi imale pravo na punu naknadu na porodiljskom odsustvu.\n„Sada će to povezivanje biti jednostavnije, međutim i dalje se broj meseci ne smanjuje sa 18 na 12 meseci“, rekla je Macura.\nNaglašava da je to teško ženama u Srbiji, posebno onim koje žive izvan velikih centara, kojima je jako teško da u najreproduktivnijem periodu života dođu do stalnog zaposlenja.\n„Mi i dalje apelujemo na Ministarstvo za brigu o porodici da uvaži i to kakve su okolnosti u kojima žene u Srbiji uopšte mogu da stupe u radne odnose i ostvare tih 18 meseci staža“, govori ona.\nTakođe, kako dodaje, u izmenama nema ni reči o ženama koje se bave samostalnom delatnošću, i to je „jedna porazna situacija, jer one su višestruko diskriminisane“.\nIstiče da u nacrtu izmena nema ni rešenja za žene koje primaju jako niske naknade od nekoliko stotina ili hiljada dinara.\n„Naš fokus u narednom periodu biće grupa žena koje smo tokom skoro tri godine našeg angažmana nazivali ’nevidljivim radnicama’, jer su to najčešće ne samo nezaposlene i ekonomski neaktivne žene, nego su one za sistem nevidljive“, rekla je ona.\nPlatforme u međustranačkom dijalogu isključive prema drugima\nUpitana da li će učestvovati u razgovorima vlasti i opozicije uz posredovanje EU, kopredsednica Stranke moderne Srbije kaže da je važno da dijalog što pre krene.\n„Ne odbijamo saradnju ni sa jednom od organizacija koje su uključene, međutim meni se čini da su one same po sebi, način na koji su formirane te platforme i razgovori, prilično isključive prema drugim akterima“, rekla je Macura.\nRekla je da se zalaže za rešavanje administrativnih prepreka koje otežavaju kandidovanje manjih i vanparlamentarnih političkih organizacija, kao i pitanje finansiranje izbornih kampanja.\nMame su zakonmeđustranački dijalogSrbijaStranka moderne SrbijeTatjana Macurazakon o podršci porodici


Vukčević: Političari razrušili institucije - Društvo - Dnevni list Danas\nPočetna » Vesti » Društvo » Vukčević: Političari razrušili institucije\nPovodom izjave Serža Bramerca da se u bivšoj Jugoslaviji i dalje slave ratni zločinci i negiraju zločini\nVukčević: Političari razrušili institucije\nJ. Diković10.06.2020. 08:46\nPolitičari u Srbiji su razrušili državne institucije, pogotovo pravosuđe, ističe za Danas nekadašnji tužilac za ratne zločine Vladimir Vukčević povodom najnovijeg izveštaja glavnog haškog tužioca, Serža Bramerca, koji je predstavio pred Savetom bezbednosti Ujedinjenih nacija.\nBramerc je naglasio da se u zemljama bivše Jugoslavije i dalje slave ratni zločinci, da se negiraju zločini, i to često uz podršku političara, te da takva klima „ima uznemirujući učinak na tužioce i sudije i potkopava vladavinu prava“.\nVukčević za Danas ukazuje da je „katastrofalno“ to što se slave ratni zločinci, navodeći kao primer njihova gostovanja na pojedinim televizijama, poput nedavnog gostovanja lidera radikala Vojislava Šešelja na TV Happy.\nVukčević se nada da bi posle predstojećih parlamentarnih i lokalnih izbora, koja će se održati 21. juna, moglo nešto da se promeni kako bi se smanjilo negiranje ratnih zločina i mešanje politike u pravosuđe.\n– Teško mi pada što je na delu ovako loša situacija, jer dok sam ja bio na čelu Tužilaštva za ratne zločine, izveštaji Bramerca su bili pozitivni – navodi Vukčević.\nPodsetimo, Bramerc je u svom najnovijem polugodišnjem izveštaju upozorio i na „političko mešanje u suđenja za ratne zločine u bivšoj Jugoslaviji“, navodeći da se jedan uznemirujuć primer takvog mešanja dogodio prošle nedelje u Bosni i Hercegovini.\nBramerc je podsetio i da se ove godine navršava 25 godina od „mnogih zločina i događaja iz sukoba u bivšoj Jugoslaviji, uključujući i genocid u Srebrenici“, kao i da će to biti prilika da se, uz podsećanje na žrtve, jednoglasno osude odgovorni za ratne zločine, zločine protiv čovečnosti i genocid.\n– Pozivamo sve zvaničnike i javne ličnosti u regionu da odgovorno deluju i stave žrtve i patnje civila u prvi plan tokom komemorativnih aktivnosti. Oni bi trebalo da javno osude negiranje zločina i slavljenje ratnih zločinaca, a ne da ih podržavaju u javnim istupima, uz korišćenje javnog novca. Posle četvrt veka od zločina, hitno je neophodno vođstvo koje je za pomirenje i građenje mira i koje bi, makar i zakasnelo, raskinulo sa retorikom prošlosti, rekao je Bramerc.\nizveštajSavet bezbednosti Ujedinjenih nacijaSerž BramercVladimir VukčevićBeograd


Dragan Velikić: Neumesno je ukinuti nagradu nekoliko dana pre uručenja\nPisac Dragan Velikić, čiji je roman "Islednik" najčitaniji u mreži javnih biblioteka Srbije u 2016. godini, ocenio je danas povodom ukidanja tog priznanja da je neumesno zvanično ukinuti nagradu nekoliko dana pre uručenja.\nVelikić je ocenio i da je "simptomatičan izostanak bilo kakvog suvislog objašnjenja" za odluku o ukidanju nagrade Narodne biblioteke Srbije.\n"Ne kažem da je tako nešto neuobičajeno za ovo naše društvo, ali uznemirava kada se model najnižeg partijsko-birokratskog delovanja prenosi u milje Narodne biblioteke, književnosti i kulture. To se tako ne radi", navedeno je u saopštenju Velikića.\nVelikić je obavestio svoje čitaoce da neće biti prisutan na proslavi Dana Narodne biblioteke Srbije u utorak, 28. februara, kada bi trebalo i da bude uručeno priznanje za najčitaniju knjigu u javnim bibliotekama.\nIz NBS je početkom prošle sedmice medijima poslata lista najčitanijih knjiga u mreži javnih biblioteka u Srbiji u 2016. godini na kojoj je na prvom mestu roman "Islednik" Dragana Velikića.\nPotom je u petak, 24. februara iz nacionalne biblioteke saopšteno da je nagradu za najčitaniju knjigu godine, otkad je ustanovljena, statistički utvrđivala Zajednica matičnih biblioteka Srbije, a da je Narodna biblioteka Srbije samo formalno uručivala tu nagradu.\n"U više navrata menjani su kriterijumi i propozicije za njeno dodeljivanje. Upravni odbor Narodne biblioteke Srbije doneo je 7. decembra 2016. odluku da Zajednica matičnih biblioteka Srbije, koja se i inače bavi tom nagradom, nadalje odlučuje u potpunosti o njenoj sudbini", navedeno je tada u saopštenju.\nKako je ranije saopšteno, Narodna biblioteka Srbije će kao i svake godine nastaviti da sprovodi anketu među javnim bibliotekama Srbije i da objavljuje spisak deset najčitanijih knjiga.\n"Upravni odbor Narodne biblioteke Srbije se ovim povodom više neće oglašavati", navedeno je u saopštenju.\nDraganu Velikiću prestižna nagrada "Vilenica"\nNarodna biblioteka Srbije proslavila 187. rođendan\nZanimljiva izložba u Narodnoj biblioteci Srbije: Žene koje su najviše uticale na Đuru Jakšića\nNarodna biblioteka Srbije: Razgovor o Kišu


Plodotvorni razgovori akademika Zukorlića i bugarskog ambasadora\nNaslovnica Sjeverni Sandžak Novi Pazar Plodotvorni razgovori akademika Zukorlića i bugarskog ambasadora\nPredsjednik Stranke pravde i pomirenja, nosilac Liste „Matica bošnjačka – akademik Muamer Zukorlić – Muftija“ na izborima za Bošnjačko nacionalno vijeće, primio je bugarskog ambasadora Radka Vlajkova u Novome Pazaru, 08. 10. 2018. godine.\nTokom jednoiposatnih razgovora, sagovornici su razmijenili mišljenja o općem stanju u Sandžaku, posebno u svjetlu predizbornih aktivnosti za održavanje izbora za nacionalne savjete.\nAmbasador Vlajkov je ukazao na važnost ovih izbora podsjećajući na pojedina iskustva nacionalnih savjeta bugarske nacionalne manjine u Srbiji.\nAkademik Zukorlić je istakao da će važnost Bošnjačkog nacionalnog vijeća doći do izražaja ukoliko nadležni državni organi konačno zaštite Poseban birački spisak i izborni proces od malverzacija i krađe glasova, što je nažalost bila masovna praksa u protekla dva izborna ciklusa.\nSagovornici su razmijenili svoje stavove i o važnosti inteziviranja procesa evrointegracije Srbije te se usaglasili o važnosti dijaloga kao ključnog sredstva afirmacije bogatstva balkanske kulture. Bugarski ambasador je informisao domaćina o ostalim susretima prilikom posjete Novome Pazaru ne krijući fascinaciju posjetom Internacionalnom univerzitetu.\nSastanak je okončan porukom domaćina da je uloga Bugarske kao članice Evropske unije na Balkanu od izuzetnog značaja, te da Bugarska može biti veoma koristan posrednik prema Briselu u podršci Srbiji na evropskom putu, kao i u rješavanju brojnih nagomilanih problema u Sandžaku.\nKhabib 9. Oktobra 2018. At 09:38\nbliski istok 9. Oktobra 2018. At 09:07\ntu se bas i ne slazem jer neznam kakvih plodnih rezultata mogu dobiti bosnjaci od nekog sastanka fasisticke bugarske u kojima se brani obnova dzamija pale dzamije i izbeglice hapse tenkovima i vezu za tenkove tuku muce siluju


Nabavljeni defibrilatori za Dom zdravlja i dve sportske hale u Velikom Gradištu • Poportal\nPredsednik opštine Veliko Gradište, Dragan Milić, uručio je četiri defibrilatora srca direktorima Doma zdravlja, dveju škola i Sportskog centra koje će ove ustanove koristiti kao sredstvo prve pomoći kod srčanog udara i sličnih poremećaja.\n“Mi smo kao opština, nabavili, zajedno sa Domom zdravlja, tri defibrilatora, uređaja za reanimaciju, i jedan smo dobili u vidu donacije. Veliko Gradište je grad sporta, ulažemo dosta i mnogo ljudi se bavi sportom. Imamo dve hale, u Srednjoj školi i Sportskom centru, koje koristi oko 1000 ljudi dnevno. Cilj nam je da imamo ovakve aparate u halama, a prema informacijama koje imam, ovo su aparati koji mogu da spasu život ljudima.“, rekao je predsednik opštine, precizirajući da će se jedan aparat nalaziti u Sportskoj hali koju koristi i osnovnka škola, dva u Domu zdravlja dok će četvrti tokom školske godine u slučaju potrebe, koristiti Srednja škola, a tokom leta nalaziće se u novoj sportskoj hali na Srebrnom jezeru.\nOn je dodao i da se nastavlja saradnja sa zdravstvom, preko Kancelarije za upravljanje javnim ulaganjima, kao i da očekuje da za šest meseci opština dobije najlepši dom zdravlja u Srbiji za čije generalno uređenje je uloženo oko milion evra sa PDV-om.\nU ime Doma zdravlja, na uručenoj opremi zahvalila je direktorka, dr Ljiljana Stevanović, napomenuvši da se aparati koriste prema uputstvu dok ne stigne hitna služba, a za šta nije neophodno medicinsko znanje. Takođe, oprema će biti veoma korisna na Srebrnom jezeru gde leti dežura lekar, ali je potrebno vreme da stigne i hitna služba.\n“Očekujemo nove aparate, to su za sada ultrazvučni aparat i kolposkop, od ministarke Slavice Đukić Dejanović, u cilju porasta nataliteta u zemlji.“, rekla je direktorka Doma zdravlja.\nI načelnik Opšte medicine Doma zdravlja, dr Nedeljko Vasić, potvrdio je spremnost osoblja da da sve od sebe prilikom intervencija i pozvao građane da se odazovu preventivnom pregledu debelog creva za koje će ovih dana dobiti poziv.\nKako je potvrdio direktor Sportskog centra, Saša Branković, pored dosadašnjih mnogobrojnih donacija opštine, i ova će biti od koristi budući da su sportski objekti preopterećeni velikim brojem korisnika pa će, pored postojeće opreme, defibrilator predstavljati novi korak ka preventivi.\nUručenju aparata prisustvovali su direktorka Srednje škole “Miloje Vasić“, Vesna Novković, i direktor Osnovne škole “Ivo Lola Ribar“, Dragan Mandić.\nOK Mladi radnik – OK Niš, subota 14.mart od 19 časova


ZA NASTUP TRAŽILA VRTOGLAVU CIFRU, PA OSTALA BEZ IČEGA Senidah otkačila Bubu i Džalu - u svađi sa saradnicima\nSenida Hajdarpašić, poznatija kao Senidah, više nije u dobrim odnosima sa doskorašnjim prijateljima Džalom i Bubom Korelijem, pišu domaći mediji.\nJala i Buba koncert na Tašu\nKako se navodi, razlog za krah plodonosne saradnje jeste ponašanje slovenačke zvezde, za koju bliske osobe kažu da je nesnosna u poslednje vreme.\nOd ljudi s kojima radi očekuje nemoguće i sve više je zahtevna, a kako oni nisu u stanju da ispune njena očekivanja, sve češće dolazi do sukoba. Tako je bilo i sa Džalom i Bubom. Osim Džale i Bube, Hajdarpašićeva je prekinula saradnji i sa menadžerom koji joj je pomogao da se probije na tržište Balkana.\n"SVI SU ŽELELI KOD NJE DA KUPUJU PILIĆE" Veljka očarala Bogdanina skromnost, ali nije jedini! Ona se zaljubila u OBEZBEĐENJE\nISPALE GAĆE, A UMALO I GRUDI Društvene mreže gore zbog Senide, NIMALO JE NIJE BLAM\n- Senidin menadžer nije pristao na to da se poveća cena njenih nastupa i zbog toga su prekinuli saradnju. Čovek poznaje vlasnike klubova i organizatore koncerata i bilo mu je glupo da sad traži više novca za nju, a još uvek je početnik u poslu i ne zaslužuje velike honorare, pogotovo jer je zbog situacije s korona virusom drastično manja potražnja za pevačima - priča za Kurir Stars izvor.\nKako dalje navodi pomenuti lista, nedavno je Senida trebalo da ima nastup na jednom beogradskom splavu, koji je bio već dogovoren ranije, ali se desila pandemija, pa je tezga otkazana. Pre mesec dana pevačicin tim je pozvao ljude sa splava i obavestili ih da je došlo do korekcije po pitanju plaćanja i da njihova klijentkinja sada nastupa za 6.000 evra, umesto za 4.000 ili 5.000, kako je bilo ranije. Kada su čuli za to, vlasnici objekta su poručili da im ne pada na pamet da daju toliko novca jer su inače u velikim gubicima zbog kovida 19, pa je Senida ostala bez tezge i novca.\nVIDEO: Senidah: Ako snimim duet sa Merlinom, svaka cast meni\nSenidah: Ako snimim duet sa Merlinom, svaka cast meni\nSENIDI TRAŽE 500.000 EVRA? Pevačica na meti bivših saradnika: "Stigle su joj nove pretnje"\nAndreana POKUŠAVA DA SE POMIRI sa Anom Sević! Ostala bez verenika, neće da izgubi i kumu: "Poslala joj je poruku, ali Ana ne može sad da ulazi u polemiku"\nROBIJAŠ U SVOM STILU Kristijan Golubović preskočio ogradu i upao u Zadrugu: "Došao sam da predam poklon"\nBivši robijaš Kristijan Golubović koji je diskvalifikovan iz "Zadruge" zbog fizičkog nasrtaja na Miljanju Kulić preskočio je ogradu i ušao na velelepno imanje u Šimanovcima kako bi ljubavnici Kristini Spalević doneo poklon.\nNekad najbolja teniserka sveta Jelena Janković, koja je ove godine 6. aprila na svet donela ćerku, odlučila je da sa porodicom provede odmor na Bledu.\nMaja Marinković je u toku dana prvo ušla u sukob sa Markom Janjušević Janjušem, a nakon toga i sa Minom Vrbaški sa kojom se potukla.\n"KOST I KOŽA" Ana Nikolić IMALA 105 KG, a onda se prepolovila: Pokazala kako izgleda u bikiniju i izazvala buru\nPevačica Ana Nikolić trenutno uživa sa ćerkom Tarom na odmoru u lukusuznom letovalištu u Turskoj, odakle redovno objavljuje fotografije. Pored pohvala koje svakodnevno dobija na račun izgleda, našli su se i pojedinici koji su negativno komentarisali pevačicin izgled, ističući da je previše mršava.\nRobijaš Kristijan Golubović, navodno, ostaje bez 350.000 evra, koje će mu uzeti supruga Ivana, koja je podnela zahtev za razvod braka. Ona neće da mu oprosti što ju je javno prevario u "Zadruzi", i to će ga skupo koštati.\nRetko kada da na muzičkim takmičenjima imamo prilike vidimo pevače koji su zaista i školovali glas, a još ređe da se na jednom mestu nađu vrhunski proizvođač svetske klase i jedan naš izuzetan talenat.\nBivši robijaš Kristijan Golubović sinoć je upao na imanje u Šimanovcima. On je ušao u "Zadrugu" kako bi predao poklon svojoj ljubavnici Kristini Spalević, a obezbeđenje ga je ubrzo nateralo da napusti Belu kuću.\nPevač Darko Lazić rastao se od bivše verenice Marine Gagić, pre nešto više od 3 meseca. On je od tada promenio svoj život iz korena.\nIsak Šabanović oborio je s nogu publiku i žiri tokom svog prvog nastupa u popularnom takmičenju "Zvezde Granda", što mu je donelo veliku popularnost.\nVoditelj Jovan Memedović se snimao u automobilu, a mnogi su primetili prekršaj u saobraćaju koji je tom prilikom napravio.\nPobednica "Zadruge 2", Luna Đogani, juče se porodila i na svet donela ćerkicu Miju, dok se sinoć snimala u bolničkoj sobi, u kojoj će biti par dana nakon porođaja.\nNajveća balkanska zvezda Ceca Ražnatović trenutno boravi na Kipru u svojoj luksuznoj vili a kako otkriva njoj će se uskoro pridružiti unuk Željko.\nKao bomba je odjeknula vest da Darko Lazić ima novu devojku, pevačicu Barbaru Bobak, a sada se ovim povodom oglasila i folkerova majka Branka.\nBivši robijaš Kristijan Golubović sinoć je tokom emisije upao u "Zadrugu" kako bi ljubavnici Kristini Spalević doneo poklon.


Shvati pomogni podeli Arhiva - Far\nHomePosts Tagged "Shvati pomogni podeli"\nShvati pomogni podeli Tag\nVIDEO – Sedat Bakir iz Istanbula, učesnik projekta “Shvati, Pomogni, Podeli”: Ljudi su u Dimitrovgradu veoma tolerantni prema izbeglicama\nMeđu učesnicima projekta “Shvati, Pomogni, Podeli”, koji od 10. do 19. u Dimitrovgradu sprovodi nevladina organizacija “Fokus-Caribrod” je i Sedat Bakir iz Istanbula. U razgovoru za portal FAR Bakir ističe da su ljudi u Dimitrovgradu veoma tolerantni prema izbeglicama, kao i ljudi koji rade na projektnim\nVIDEO – Intervju: Toni Aleksov, predsednik udruženja “Fokus Caribrod” o projektu “Shvati, Pomogni, Podeli”\nU okviru planinarih aktivnosti učesnici projekta “Shvati, Pomogni, Podeli” dimitrovgradske nevladine organizacije “Fokus Caribrod” posetili su Tranzitno-prihvatni centar za migrante u Dimitrovgradu. Učesnici projekta iz pet balkanskih zemalja puten interaktivnih radionica i predavanja stekli su nova znanja i iskustva o odnosima migranata i lokalne zajednice,\nU Dimitrovgradu u toku realizacija projekta “Shvati, Pomogni, Podeli” udruženja “Fokus Caribrod”\nU Dimitrovgradu je u toku relizacija projekta “Shvati, Pomogni, Podeli” udruženja “Fokus Caribrod” iz Dimitrovgrada. 36-to učesnika iz 5 nevladinih organizacija iz Turske, Grčke, Bugarske i Rumunije putem raznovrsnih radionica, interaktivnih predavanja i razmenom iskustava govori o problemu migranata i izbeglica, koji nije mimiošao balkanske\nPosle pripremne posete predstavnika 5 organizacija iz Turske, Grčke, Bugarske i Rumunije, održane 22. i 23. avgusta, koja je označila početak projekta „Shvati, pomogni, podeli“, čiji je nosilac organizacija „Fokus Caribrod“ iz Dimitrovgrada, učesnici projekta, njih 36, od nedelje 10. septembra će početi sa realizacijom\nDrugi dan pripremne posete predstavnika 5 nevladinih organizacija iz Turske, Grčke, Rumunije i Bugarske u okviru projekta „Shvati, pomogni, podeli“ nevladine organizacije „Fokus Caribrod“, protekao je u znaku posete Prihvatno-tranzitnom centru za migrante. Ovaj centar u Dimitrovgradu je izgrađen prošle godine, radove na izgradnji je\nU Dimitrovgradu je danas pripremnom posetom predstavnika 5 nevladnih organizacija iz Turske, Grčke Rumunije i Bugarske počela realizacija projekta „Shvati, pomogni, podeli“ nevladine organizacije „Fokus Caribrod“ iz Dimitrovgrada. Reč je o projektu koji je finansijski podržan u okviru programa Erasmus+ Evropske unije u ovoj godini\nSutra počinje realizacija projekta „Shvati, pomogni, podeli“ u organizaciji udruženja „Fokus Caribrod“ iz Dimitrovgrada\nPripremnom posetom predstavnika 5 organizacija iz Turske, Grčke, Bugarske i Rumunije, sutra će u Dimitrovgradu početi realizacija projekta „Shvati, pomogni, podeli“, čiji je nosilac organizacija „Fokus Caribrod“ iz Dimitrovgrada. Projekat “Shvati, pomogni, podeli” udruženja građana „Fokus Caribrod“ iz Dimitrovgrada podržan je u okviru programa Erasmus+ Evropske